дейди Ўш шаҳри марказидан 12 километрлик масофада жойлашган Ўн адир қишлоғидан қўнғироқ қилган Ғанижон:\nҒанижон: Тинчлик бўлмаяпти. Кечаси 12 дан бери уйқу йўқда.\nОзодлик: Қандай тинчлик бўлмаяпти?\nҒанижон: Тинчлик бўлаяпти. Кечалари хавфли. Миш-мишлар бўлаяпти у ердан келаяпти экан¸ бу ердан келаяпти экан деб. Аниқ бир информация йўқ. Телевидениедан берилаëтган хабарлар ҳам анча кеч бўлиб қолаяпти. Ўтирибмизда блокадада. Гуманитар ëрдамлар келиб турибди. Одамларда ҳалигача қўрқув борда.\nОзодлик: Ҳарбийлар шаҳарни назорат қилаяптими?\nҒанижон: Масалан¸ бизнинг Ўн адирга ҳеч ким келгани йўқ. Ҳар бир кўчада дружиначилар алмашиб кечаси билан ўтириб чиқамиз. Кундуз озгина дам оламиз. Кечқурундан яна назорат. Ҳарбийлар чиққани йўқ бу ëққа.\nОзодлик: Ўт қўйишлар сизларда ҳам бўлдими?\n- Ўшани ўз кўзимиз билан кўрдик. Канал деган жойимиз бор. Ўша жойда шундай бостириб келишиб¸ мол бозордан чиқиб келадиган жойлардаги уйларга ўт қўйишиб¸ снайперлар отди. Бошимиздан қанча ўқлар шувиллаб учиб ўтди. Қанча бола ўлиб кетди. Снайпер отаяпти. Тегмагани қумга тегиб чанги чиқади. Уйларга ўт қўйилиб¸ шундан бери уйқу йўқ¸ тинчлик йўқ¸ дейди Ғанижон.\n“Бозорлар таланди, йигитлар эса таъқибга учрамоқда”\nдейди Ўш шаҳридан қўнғироқ қилган яна бир суҳбатдошимиз. Суҳбатдошнинг айтишича, улар банклардан кредит олиб бозорда савдо қилганлар. Бироқ уларнинг дўконлари номаълум шахслар томонидан таланиб, ҳеч вақосиз қолишган. Кредит берган банклар эса пулларни қайтариб беришни талаб қиляпти. Яна бу суҳбатдошнинг айтишича, ўзбек йигитлари ҳарбийлар томонидан олиб кетилиб, аёвсиз калтакланмоқда:\n- Кеча сизларга телефон қилган эдик.\nОзодлик: Қаердансизлар? Ўшнинг ўзиданми?\n- Ҳа. Ўзбек маҳалладанмиз. Сизларнинг раидони эшитаëтган эдик. Ҳамма ëқ тинч¸ деяпти. Бизда ҳеч ҳам тинчлик бўлмаяпти. Кеча биз мэрияга чиқдик. Биз бозорда савдо қиламизда. “Бизнинг товарларимиз ўғирлаб кетилиб ҳеч нарса қолмади. Шунга бир нажот борми? Кредитга олинган пулларимиз бор” деб мэриянинг олдига чиқсак¸ анча қирғиз хотинлар турибди. Бизларга “Сенларга Ўшда яшашнинг умуман ҳожати йўқ. Овора бўлиб бу ерга келма. 10 кун умринг қолди. 10 кундан кейин ўласан” деб мэрияга киргизмасдан учта қизимизни залогга олиб қолди. Кейин биз қайтиб қочиб келдик.\nОзодлик: Нима учун залогга олди?\n- Биздан ўлганлар билан бошма бош алмаштирамиз¸ деб залогга олган эди. Биз кейин ГОВД га келдик. У ерга келсак “Сенлар болаларга қурол бериб яхши тарбиялаган экансан. Энди бориб додингни Худога айт” деб қулоқ солмади. Уйга келиб “Бизнинг учта одамимиз шу ерда залогда қолди” деб мэрияга телефон қилган эдик¸ “Мен ўзим қараб қўяман” деди. Кечки пайт улар келишди. Қирғиз хотинлар уларни уришибди. Ҳозир бозорда ҳеч нарсамиз қолмади. Ейишга ҳам нарсамиз йўқ¸ сотишга ҳам. Ҳамма ëқ талон-тарож. Биз ҳукуматдан товар олиш учун кредитлар олганмизда. Энди шу нима бўлар экан¸ деб мэрияга чиққан эдик. Банклардан “пулларни тўланглар” деб телефон қилаяпти.\nОзодлик: Бозорни кимлар талон-тарож қилган?\n- Кимлигини билмаймиз. Умуман Ўшнинг бозорида бир дона нарса қолмаган. Кийим-кечак¸ емоқ-ичмоқ ҳеч нарса. Қаердан келиб таланган¸ биз билмаймиз. Биз ҳамма ëқ тинчигандан кейин тушиб қарасак¸ умуман ҳеч нарса қолмаганда.\nОзодлик: Сизларнинг маҳалланинг номи ўзбек маҳалла деб аталадими?\n- Бизнинг маҳалламиз Калинин кохозда. Пастимизда қирғиз маҳалла. Уларга биз текканимиз йўқ. Маҳаллий халқ тегмасдан ўтирибди. Лекин мэрияда шунақа ëмон қилишдида. Бу ерда тинчиди деяпти¸ лекин улар болаларни секин-секин олиб чиқиб кетиб калтаклаб умуман одам бўлмайдиган даражада қилиб қўяяпти. БМТ деганлари бор¸ бошқалари бор. Шуни тинчитиш учун жиндай сиëсат қилиб қўя олмасмикан? Ҳамма халқнинг шунга боши қотаяптида. “Э тўхтат” деб сиëсат қилиб қўя олмасмикан? Тўртта-бештадан олиб чиқиб кетаверса¸ бизнинг эркакларни умуман эзиб қўядику. Оиламиздагилар мана Ўзбекистондан келди. Раҳмат. Жуда чиройли қарашибди¸ ҳаммаси миннатдор бўлиб келди. Болаларни олиб чиқиб кетиб эзиб қўйгани ëмон бўлаяптида.\n“Қирғиз расмийлари тўғри маълумот берсин”\nдейди Германияда яшаётган Аҳмаджон. У Ўш воқеалари юзасидан қирғиз расмийлари бераётган ахборотлар бир-бирига тўғри келмаётгани ҳақида гапирар экан, воқеалар холисона таҳлил қилиниши ва ўзбекларга бўлаётган таъқиблар тўхтатилишини талаб қилади:\n- Кеча сизларнинг сайтда иккита интервьюни ўқидим. Биринчи генерал Молдошевнинг интервьюсини ўқидим. У интервьюда Қирғизистондаги қирғинда ҳарбийларнинг аралашгани¸ рейдларда ҳарбийларнинг ўзбекларни таҳқирлагани¸ ëмон сўзлар гапиргани¸ миллатчилик қилганини тан олиб гапирди. Ўш комендантининг интервьюсида бўлса¸ исм-фамилияси ҳозир ëдимдан кўтарилди¸ умуман тескарисини айтаяпти. Шу иккита интервьюдан кейин мен шунақа асабийлашдим. Қандай қилиб битта ҳукуматнинг иккита одами бир-бирига қарши гапларни гапириб ўтирибди. Яна интервьюда ўзбекларнинг маҳалласидан героин топаяпмиз¸ қурол топаяпмиз деяпти. Ўзбекларнинг маҳалласидан қурол топилса¸ ўзини ҳимоя қилгани шу қурол билан чиқмасмиди? “Қирғизларнинг ўзлари автомат олиб келиб бераяпти” дейди. Бу гапни оддийгина қилиб айтиб қўйганини қаранг. Худди қирғизлар келаяптида “Мана акажон. Биз билмасдан автомат олиб қўйдик. Тўртта-бешта ўзбекни ўлдириб қўйдик. Энди керак эмас автомат. Мана олинг” деб қайтариб бераяптида¸ улар индамасдан олаяпти. Бу қанақасига бўлиши мумкин? Ўзбекларнинг маҳалласидан қурол топиб нечтасини қамаяпти? Битта гапирган гапига қамаяпти. Қирғизлар шундай автомат олиб келиб бераяпти¸ индамаяпти.\nЯна бир айтадиган гапим. Мана Роза Ўтунбаева “Ҳаммаси барқарор. Бизларда ҳарбийлар ҳаммасини ҳимоя қилаяпти” дейди. Ҳарбийлар қанақасига ҳимоя қилиши мумкин? Мана Наримондаги рейдда иккита ўзбекни отиб ўлдирганлар ҳарбий эдику. На отганларнинг шахсини аниқлаяпти¸ на уларни тергов қилаяпти. Миллатчилик қилган ҳарбийларни Бишкекка қайтариб юборишаяпти¸ интизомий жазо бераяпти¸ ишдан бўшатаяпти. Шунақа бўладими? Булар ўзларининг айбини биринчи бўлиб тан олиши керак. Ўзбекларга қарши геноцид бўлганлигини тан олиб¸ ўша геноцид бўлмаслигига қарши курашиш керак. Улар бўлса кетма кет яна ҳуқуқ фаолларини қамаяпти. Воқеани ëритмоқчи бўлганларни қамаяпти¸ дейди Аҳмаджон.\n“Халқаро ташкилотлар ёрдам берсин!”\nдейди андижонлик Ёқубжон ака. У Россиядаги меҳнат муҳожири эканлигини айтар экан, Ўш ва Жалолободда рўй берган воқеалардан жуда қаттиқ ташвишга тушганини таъкидлайди:\n- Авваламбор ассалому алайкум. Бу Ўшда жуда нима бўлаяптида¸ ўзбекларни хўрлаб ташлади. Кўпчилик қирилиб кетаяпти. Тепадан ëрдам берадиган ташкилотлар борми? Масалан¸ биз Россияда юрибмиз. Бизда кучукка озор берса¸ шуни судга беради. Сизлар ëрдам беринглар¸ шунга ўртада туриб анча юрибсизлар. Менинг ëшим 50 ка бориб қолди. Катта бир отахон сифатида гапираяпман. Болаларим ҳам бор. Сизлардан эшитиб¸ телевизордан кўриб йиғлагим келаяпти. Ўзбек шунчалик хўр бўлдими? Эркин Комиловнинг гапини эшитдим. Ҳақиқатан тўғри гапирди. Тилла¸ у бу йиғмасдан ўзини муҳофаза қилиши керак. Ҳамдардлик билдираман. Бизнинг опамиз бор эди у ерда. Телефон қилиб туша олмаяпман. Улардан ҳам хавотир бўлаяпман ҳозир¸ дейди Ëқубжон.\n“Банкда ҳисоб рақами очиш керак”\nдея таклиф киритади Қозоғистонлик ўзбеклардан бири Темурбек. Чимкент вилоятида яшаётган бу йигит фикрича, қирғизистонлик ўзбеклар жуда оғир кунларни ўз бошидан кечираётган бир пайтда бошқа миллатдошлар бу ҳолатга бефарқ қараб турмаслиги керак. Темурбек фикрича, ўзбеклар ўз моддий ёрдамларини бирор бир банкда ҳисоб очиб, йиғишлари керак:\n- Мен Қирғизистонда бўлаëтган тўплонларда ўзбекларга ëрдам бермоқчи бўлганларданман. Шунга қандай ëрдам берсак бўлади? Банкда бир нима бўлса¸ озгина бўлса ҳам ëрдамимиз бор эдида. Кўп одамлар ëрдам бермоқчи бўлса керак¸ деб ўйлайман. Йўлини билмай юрган бўлса керак. Шунга ëрдам берсангизлар яхши бўларди¸ дейди Темурбек.


Вилоят ҳокимлари диққатига! Шуҳрат Ғаниевдан ўрнак олинг, Фарғонада ўзгаришлар бошланди » Жаҳон - бизнинг нигоҳимизда! .\nБош саҳифа Жаҳон - бизнинг нигоҳимизда! » Жамият » Вилоят ҳокимлари диққатига! Шуҳрат Ғаниевдан ўрнак олинг, Фарғонада ўзгаришлар бошланди\nВилоят ҳокимлари диққатига! Шуҳрат Ғаниевдан ўрнак олинг, Фарғонада ўзгаришлар бошланди\nЖамият 02-08-2020, 13:00 0\n1 август. Кеч 22:30. Фарғона вилоят ҳокими тегишли ўринбосари, вилоят соғлиқни сақлаш бошқармаси бошлиғи билан ҳеч кимни аввалдан огоҳлантирмай “Тез ёрдам 103” хизмати станциялари ва шаҳобчалари томон йўл олди. Бу ҳақда вилоят ҳокимлиги матбуот хизмати хабар берди.\n“Тез ёрдам” ўз номи билан тезкор ишлайдиган бўлинма. Телефон қўнғироқлари тинмайди. Радио карнайидан бригадаларга топшириқ берилади. Улар маршрутни (чақириқ қоғозини шундай деб атайдилар) олиб шоша-пиша йўлга чиқадилар.\n- Истиқбол кўчасидаги 14-уйда 7 ёшли болада тана ҳарорати кўтарилган. 4-бригада, маршрут варақасини олинг.\n- Бугун шу пайтгача қанча чақириқ бўлди, улар қандай касаллар эди, уларнинг қанчаси тана ҳарорати кўтарилган бемор бўлган, ташхис натижаларига кўра қанчаси қаерга ётқизилди... Вилоят ҳокими тез тиббий ёрдам станцияси, унинг ҳар бир шаҳобчасида шу саволларни берар, таҳлил қиларди.\nШухрат Ғаниев Фарғонанинг Ёрмозор, Бешбола, Тўқимачи, Қиргули... каби ўнлаб қишлоқ ва мавзеларидаги шаҳобчаларни ўз кўзи билан кўриб ўрганди. Шу пайт бу ерда бўлган шифокор ва хамширалар очиқчасига суҳбатлашди.\nМаълум бўлишича тана ҳарорати кўтарилган беморлар июль ойида 5 003 та бўлиб, ўртача кунлик 166 тани ташкил этади. Уларнинг 4 001 нафари (79,9%) 14 ёшгача бўлган болалар ҳисобига тўғри келмоқда. Болаларда тана ҳарорати кўтарилиши асосан совуқ сув ичиши, меваларни ва озиқ-овқат маҳсулотларини аралаштириб истеъмол қилишлари оқибатида учрайдиган ангина, тонзиллит, ларингит, диарея ва ошқозон-ичак йўлларининг дисфункционал бузилиши касалликларида қайд этилган. Улардан 2 550 таси шаҳар ва туман Марказий шифохоналарининг бўлимларида стационар шароитда, 1451 нафари амбулатор шароитда тўлиқ даво муолажаларини қабул қилиб соғайиб чиқишган. Тана ҳарорати кўтарилган беморлар таҳлил қилинганда болалар ўртасида короновирус инфекциясига гумон ҳолатлари кузатилмаган.\nМазкур беморлардан 1002 нафари катталарни ташкил этиб, уларнинг тана ҳароратлари асосан нафас тизими сурункали касалликлари хуружи, ошқозон-ичак йўллари функцияси бузилиши натижасида кузатилган. Эпидемиологик анамнез касалликларида короновирусга гумон қилиниб, 302 та ҳолатда ПЗР таҳлиллари учун тест синамалари олиниб, барча ҳолатларда манфий натижалар кузатилган.\nҲоким 31 июл кунги манфий натижалар кузатилган маълумотга алоҳида эътибор қаратди ва мутахассислардан нега айнан шу куни тана ҳарорати кўтарилиши билан боғлиқ чақириқлар сони ошиб кетган, дея саволни кўндаланг қўйди.\nАгар 30 июл куни 3635 та чақирувнинг 152 тасида тана ҳарорати ошган бўлса, 31 июл куни чақирувлар сони 4504 тага кўпайган ва иситмалаганлар 203 нафарни ташкил этган, - деди вилоят соғлиқни сақлаш бошқармаси бошлиғи Одилжон Умаров. – 203 та тана ҳарорати кўтарилган беморларнинг 140 таси болалар ва 63 та катталарни ташкил килади. 140 та тана ҳарорати кўтарилган беморларда асосан 18 та ангина, 22та тонзиллит, 24та ларингит, 10 та фарингит, 26 та ларинготрахеит ва 40 та ошқозон-ичак дисфункционал бузилиши ва диарея кузатилди. 63 та катта ёшдаги беморларда эса 33 та ҳолатда юқори нафас йўлларинининг яллиғланиши, 30 та ҳолатда ошқозон-ичак йўллари дисфункционал бузилишлари рўй берган.\nАйнан 31 июлда чақирувлар сонининг ортишига сабаблардан бири Қурбон ҳайити муносабати билан қишлоқ врачлик пунктлари, қишлоқ ва шаҳар оилавий поликлиникалари фаолият кўрсатмаганлиги, карантин қоидаларининг кучайиши натижасида транспорт воситаларининг ҳаракатланиши чекланганлиги билан боғлиқликда эди.\nБу рақамларни яна бошқача таърифлаш ҳам мумкин. Яъни, тез тиббий ёрдами чақирувлари сонининг ошиши аҳоли орасида ўз соғлиғига эътибор ошиб бораётганлиги, айниқса тана ҳарорати кўтарилиши билан боғлиқ ҳолатларда зудлик билан врач маслаҳатига мурожаат қилишлари, бирламчи тиббий санитария тизимида касалликларни эрта аниқлашга қаратилган чора-тадбирларнинг ижроси деган хулоса қилиш мумкин. Беморларда дастлабки касаллик симптомлари қанчалик эрта аниқланса уни даволаш шунчалик осон ва асоратсиз кечади.\nШу тунда Фарғона, Марғилон, Қувасой шаҳарлари, Қува, Тошлоқ, Олтиариқ ... каби туманлардаги марказий тез ёрдам станциялари ва унинг жойлардаги шаҳобчалари иш фаолияти ўрганилди.


Кучли жала кутилаётгани сабаб Мумбайдаги мактаблар ва коллежлар ёпилди\n19 Сен 2019 1392\nҲиндистоннинг Мараҳараштра штати вазири Ашиш Шеларнинг айтишича, иқтисодий пойтахт ҳисобланган Мумбайда кучли жала ёғиши кутилаётгани сабабли мактаб ва коллежлар ёпилди.\nБундан сал илгари ҳам Мумбайда давомли жала қуйиши оқибатида кўпгина мактаблар ва коллежлар вақтинча ёпилгани ҳақидаги хабарбар эълон қилинганди. Ўшанда транспорт йўллари бекилиб, транспортлар қатновида узилишлар юзага келган.\n«India Today» журналида келтирилишича, Ҳиндистон метеорологик департаменти Мумбай ва Райгад округи узра «фавқулодда кучли жалали булутлар оқими ўтишини» прогноз қилган. «Махараштранинг қолган ҳудудий бошқармалари эса об-ҳавога қараб, иш тутади», дейди штат вазири Ашиш Шелар.\nЭслатиб ўтамиз, жорий йилнинг июль ойида ҳам Ҳиндистоннинг жанубий ва ғарбий ҳудудларида муссон ёмғирлари кузатилиб, кўпгина аҳоли пунктларини сув босгани, катта моддий зарар етказиб, қурбонлар бўлгани хабар қилинганди.\n10 Июл 2020 3002\n10 Июл 2020 2680\n14 Июл 2020 2185\n8 Июл 2020 1863\n22 Июл 2020 1693\n20 Июл 2020 1612\n24 Июл 2020 1258\n24 Июл 2020 1229\n24 Июл 2020 1185


Ишга тергов киришганда » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Ишга тергов киришганда\nИшга тергов киришганда\n“Эркинлик ва зарурият доимо биргаликда мавжуддир. Масалан, дарё эркин оқади, лекин у ўзанидан чиқмаслик заруриятига бўйсунади”.\nДонишлардан бири билдирган ушбу фикрда инсониятнинг яшаш тарзини ифодаловчи асосий тамойил мужассам, назаримизда. Яъни, биз қанчалик эркин бўлишга интилмайлик, қонун, дин ва қадриятлар белгилаган меъёрлардан чиқиб кета олмаймиз. Агарда улардан чекинсак, оқибат ҳам шунга яраша бўлади. Фикримизча, қуйида келтириладиган жиноятлар тафсилотлари мазкур қарашнинг ҳақиқатга мослигини яна бир бор исботлайди.\nЎтган йили 17 ноябрда Жиззах вилояти, Арнасой тумани, Йўлдош Зоҳидов номли сув истеъмолчилар уюшмаси ҳудудидаги “Сангзор” фермер хўжалиги дала майдонида арқонланган 2 бош қорамол йўқолди. Фермер хўжалиги ишчиси бу ҳақида ички ишлар органларига мурожаат қилмади. У бўшалиб кетган қорамолларининг ўзга даласига тушганлиги учун қайсидир қўрада боғлаб қўйилганлигига амин эди. Шу боис атрофдаги фермер хўжаликларини суриштира бошлади.\nОрадан 4 кун ўтгач, айни шу фермер хўжалигининг даласидан яна 2 бош қорамол ғойиб бўлди. Бу сафар ҳам “Сангзор” фермер хўжалигининг ишчиси жабрланган эди. У ҳамкасби сингари ички ишлар органларига хабар қилмасдан чорва молларини дала майдонларидан қидиришга тушди. Топа олмагач, Арнасой туман ички ишлар бўлимига мурожаат қилди.\nТартибга мувофиқ, воқеа жойига таркибида терговчи, жиноят қидирув бўлинмаси ходими, кинолог ва эксперт-криминалист бўлган тергов тезкор гуруҳи чиқди. Аммо ҳеч қандай из қолмаган, аниқроғи, хабар кеч етказилгани учун излар аллақачон топтаб ташланганди. Ички ишлар ходимлари шу атрофда яшовчиларни суриштира бошлашди. Ҳеч ким шубҳали ҳолатга гувоҳ бўлмаган, аксинча, чорва молларининг топилишига кўпчиликнинг ишончи комил эди. Аниқроғи, бу атрофга яқин ўртада ўғри ораламаган, шу сабаб қорамолларни очиқда қолдиришдан ҳеч ким чўчимасди.\nНима бўлганда ҳам ҳар икки воқеа бўйича қидирув эълон қилинди. Биринчи навбатда муқаддам шу каби жиноятларга қўл урганлар, қонубузарликка мойил шахсларга эътибор қаратилди. Худди шундай, ҳудудга кирган бегона фуқаролар ва автотранспорт воситалари ўрганилди.\nАна шу жараёнда ўғриликлар содир бўлишидан анча кун олдин Йўлдош Зоҳидов хўжалигида бўлган Жиззах шаҳрида яшовчи ҳайдовчи қизиқ гап айтиб қолди: “Уяли телефонимга қўнғироқ қилишиб, Зоҳидов хўжалиги ҳудудидан иккита қорамолни Қашқадарёга олиб кетиш зарурлигини билдиришди, рози бўлдим. Аммо буюртмачилар юк ортиш вақтини қайта-қайта ўзгартирганликлари учун белгиланган жойга ярим кечаси етиб бордим. Шу боис юк эгаларидан қорамолларга оид ҳужжат сўрадим, улар “Ярим кечаси ҳужжатни қаердан топамиз”, дейишди. Қисқаси, келишув бузилди, автоуловимга юкни ортмадим”.\nҲайдовчининг Қашқадарёга доир гаплари туман ИИБ жиноят қидирув бўлинмаси ходимларининг эътиборини тортди. Чунки ўғрилик юз берган “Сангзор” фермер хўжалиги шийпонида анча йиллардан буён қашқадарёлик мавсумий ишчилар яшашарди.\nЮзлаштириш давомида ҳайдовчи мол ортмоқчи бўлганлардан бири — Жобирни таниб қолди. Ишга яна терговчи киришди. Дастлаб йигит айбини бўйнига олмади. Шунда терговчи Жобирга жиноят оқибатларини англатиб, терговга ёрдам кўрсатадиган бўлса, жазоси енгиллаштирилишини тушунтирди. Ўз навбатида Жобир борини оқизмай-томизмай сўзлаб берди.\nҲаммаси 1997 йилда туғилган, Қашқадарё вилояти, Косон тумани, Алачабоп қишлоғида яшовчи Далиёрнинг амакиларини сўраб, “Сангзор” фермер хўжалигига келишидан бошланган. Далиёр икки йил олдин бир муддат шу фермер хўжалигида ишлаган ва бу ерда кўпчилик чорва молларини қаровсиз қолдиришини яхши биларди. Шу боис амакиси Жобир яшаётган шийпонга аниқ мақсад билан қадам қўйди: қорамолларни ўғирлаб, Косон туманидаги бозорда сотади. Ўғриларни у томонлардан қидириш ҳеч кимнинг хаёлига келмайди.\nЖобирга ҳам амакисининг таклифи маъқул тушди, у қаровсиз қолдирилган қорамолларни кўрсатадиган, Далиёр эса автоулов топадиган бўлди. Лекин биринчи уринишлари зое кетди. Жиззах шаҳрида яшовчи ҳайдовчи шубҳаланиб, керагидан ортиқ савол бера бошлагани учун гапни чувалаштирмасдан унинг хизматидан воз кечдилар. Одамлар эътиборини тортмаслик мақсадида қорамоллар жойига боғлаб қўйилди.\nОрадан кўп ўтмай Жобир Қашқарёдан “Меrсеdеs-Веnz” русумли юкхонаси ёпиқ автоулов топиб келди. Шу тариқа иккита қорамол ўғирланиб, Косондаги бозорлардан бирида сотиб юборилди. Орадан 4 кун ўтгач, улар томонидан яна иккита қорамол худди шу тарзда олиб кетилди. Тергов-суриштирув жараёнида Далиёр ўзини тажрибали жиноятчилардек тутди. Аввал ҳеч нарсани тан олмади, ҳатто амакиси Жобирни туҳматда айблади. Аммо жиноий шериги ва ҳайдовчилар билан юзлаштирилганидан сўнг гапидан адаша бошлади. Унинг қилмишини тан олишдан ўзга иложи қолмаганди.\nУшбу жиноятлар бўйича тергов ҳаракатларини олиб борган Арнасой тумани ИИБ терговчиси туманда юз берган бошқа ўғриликларда ҳам Далиёр ва Жобирнинг иштироки бўлиши мумкинлигини тахмин қилиб, қўшимча суриштирувлар ўтказди. Натижада 2018 йилнинг 28 майида туман марказидаги “Севинчим Комрон” дўконида рўй берган ўғрилик бошида ҳам Далиёр турганлиги аёнлашди.\nТерговчи бу жараёнда кичик ҳийла ишлатди. Жобирга уни Далиёр дўкондаги ўғрилик ташаббускори сифатида айблаб, ёзма гувоҳлик берганлигини маълум қилди. Буни эшитган Жобирнинг тепа сочи тикка бўлди ва яна “ёрилди”. Айтганча, бу ўғирликда косонлик яна 3 нафар мавсумий ишчи қатнашган. Хуллас, ҳамма жиноятчилар қонунда белгиланган жазони олишди. Мазкур жиноятни фош қилган терговчи, капитан Миркомил Бойхўрозов эса айни вақтда Жиззах вилояти ИИБ ҳузуридаги тергов бошқармасида фаолият кўрсатаяпти.\nЮқорида тафсилотлари келтирилган каби жиноятларнинг қисқа муддатларда очилишида тергов ходимларининг тажрибаси ва техник имкониятларининг кенглиги муҳим аҳамият касб этаётир. Айни шу жиҳатлар терговни инсон ҳуқуқ-манфаатларини самарали ҳимоялашнинг ишончли омилига айлантирди.\nЧунончи, республика ИИВ тизимидаги барча тергов идоралари қаторида Жиззах вилояти ички ишлар органлари тергов ходимлари видеокамера, фотоаппарат, жиноятчилар қолдирган излардан намуна олиш ва тез тиббий ёрдам воситалари каби кўплаб анжомларга эга тергов сумкалари билан тўлиқ таъминланган. Терговчилар ихтиёридаги энг замонавий компьютерларнинг барчасида веб-камералар мавжуд. Бу ускуналар гумонланувчи, айбланувчи ва гувоҳлар кўрсатмаларининг видео ва аудио ёзувларини олишда қўл келаётир. Шунингдек, веб-камералар тергов ходимлари иштирокида масофадан туриб йиғилишлар ўтказиш шароитини яратди.\nШу йилнинг июнь ойида республика Ички ишлар вазирлиги Жиззах вилояти ИИБ ҳузуридаги тергов бошқармасига “Газель 32212” русумли махсус тергов автоулови ажратди. Автотранспорт лазерли ўлчаш воситаси, онлайн кузатув камераси, интернетга уланувчи Wi-Fi ускунаси, алоқа радиостанцияси, электр кучайтиргич каби 30 дан ортиқ энг зарур анжом ва қурилмаларга эга. Қисқаси, тергов тезкор гуруҳи ҳар қандай жой ва вазиятда вазифасини мукаммал бажариши учун барча шароитлар бор. Қувонарлиси, яратилган техник имкониятлардан самарали фойдаланилиб, илғор иш усуллари ҳаётга татбиқ этилаётир.\n— Вилоятимиз мутахассислари томонидан ишланган “Radmin” дастури терговчиларнинг иш компьютерларини бир-бирига боғлаб туриши билан аҳамиятли. Дастур тергов бошқармаси вакилларига ҳар бир терговчи юритаётган жиноий ишлар билан танишиш, назорат қилиш, камчиликлар кузатилганда бартараф этиш имконини беради. ИИВ томонидан ушбу дастурни республикамизнинг ҳамма ҳудудларида жорий этиш бўйича топшириқ берилган. Бундан ташқари 2005 йилдан то ҳозирги кунгача чиқарилган жиноий ҳукмларнинг ягона базаси юзага келтирилди. Бу база терговчиларга муқаддам судланганликка оид маълумотларни бир-неча сонияда олиш, таҳлил қилиш ва содир этилган жиноятга аниқ баҳо бериш шароитини яратди. Худди шундай, илгари гиёҳванд моддага оид ишни кўрган ҳар бир терговчи гиёҳвандлик моддасини шахсан ўзи ДХХга топшириши керак эди. Биз идоралараро келишув асосида гиёҳванд моддаларни кимёвий экспертизадан ўтказган эксперт томонидан жамланган ҳолда ҳафтанинг аниқ кунларида ДХХга топширишни йўлга қўйдик. Шунингдек, тергов жараёни тўғрисидаги хабарномаларни манфаатдор томонларга уяли алоқа воситалари орқали SMS тарзида етказмоқдамиз. Почта орқали жўнатиш хабарномаларнинг кечикиши, муайян харажатлар ва қайта мурожаатларга сабаб бўлиб, фуқароларга ноқулайликлар туғдирарди. Терговчиларимизнинг вақтини сезиларли даражада тежаётган бу услубларни республика миқёсида қўллаш бўйича ИИВга ўз таклифларимизни билдирганмиз, — дейди Жиззах вилояти ИИБ ҳузуридаги тергов бошқармасининг иқтисодий жиноятларни тергов қилиш гуруҳи катта терговчиси, майор Ғайрат Алиқулов.\nШунингдек, тергов ходимлари шахслар ва уларнинг автоуловлари ҳақида маълумот берувчи “АIВ O‘zbekiston”, жиноятларни ягона электрон рўйхатга олувчи “Stat-prokuratura”, судланганликни текширувчи “ОСК”, паспорт маълумотларини тақдим қилувчи “Ф-1”, шахслар, автомашиналар, қурол-яроғларга оид маълумотларни тизимловчи ИИВ тезкор маълумотлар базаси каби манбалардан фойдаланган ҳолда тергов жараёнларини тез, аниқ ва сифатли ташкил этиш имконига эга.\nВилоятдаги ички ишлар бўлимларида махсус тергов мажмуаларини юзага келтиришга алоҳида эътибор қаратилаяпти. Овоз ва тасвир ёзиб олинадиган тергов хонаси, ўсмирларни тергов қилиш хонаси, кузатув хонаси, овоз ва тасвир ёзилишини назоратловчи хоналарга эга бундай мажмуа ҳозирча Жиззах шаҳар ички ишлар органлари фаолиятини мувофиқлаштириш бошқармасида мавжуд.\n— Айни вақтда Шароф Рашидов, Арнасой, Фориш ва Зарбдор туманларида ана шундай мажмуалар фаолиятини йўлга қўйиш мақсадида қурилиш, таъмирлаш ҳамда мослаштириш ишлари амалга оширилаяпти, бу иншоотлар йил охиригача фойдаланишга топширилади. Келаси йили эса Мирзачўл, Дўстлик ва Зомин туманларида махсус тергов мажмуалари барпо этилади. Мазкур мажмуалар жабрланувчи, гувоҳ ва айбланувчиларнинг бир-бирларини кўрмасдан юзлашишлари, руҳий босим ва таъсирлар ҳамда тергов жараёнида юзага келадиган муаммо ва чалкашликларнинг олдини олиш, шу йўсинда фуқароларнинг ҳуқуқ ва эркинликларини самарали ҳимоялаш имконини беради, — дейди Жиззах вилояти ИИБ ҳузуридаги тергов бошқармаси бошлиғининг биринчи ўринбосари, подполковник Диёр Соатов.\nАйтиш жоизки, вилоятда терговчиларнинг ҳуқуқий, сиёсий, маънавий билимларини оширишга устувор масалалардан бири сифатида ёндашилмоқда. Шу мақсадда шаҳар ва туманлар ИИБ тергов бўлинмалари ходимлари учун зарурий адабиётлар жамланган маънавият бурчаклари ташкил этилиб, малака ошириш ва тажриба алмашиш тадбирлари мунтазам уюштирилмоқда. Ходимларнинг жисмоний ва жанговар тайёргарлигини ошириш борасида ҳам самарали ишларга қўл урилган.\nБу каби тадбирлар натижаси ўлароқ тизим кўрсаткичлари тобора яхшиланаяпти. Жумладан, жорий йилнинг ўтган даврида вилоятда жами 659 та тергов ҳаракатлари амалга оширилди. Бу кўрсаткич ўтган йилнинг мос даврига нисбатан 260 тага қисқарган. Камайишга ички ишлар органлари томонидан олиб борилаётган профилактик тадбирлар сабаб, десак адашмаймиз. Яна ҳам аниқроғи, вилоятда жорий йилнинг биринчи ярмида ўтган йилнинг дастлабки олти ойига нисбатан жиноятларни 39,6 фоизга озайтиришга эришилган.\nШунингдек, терговлар жараёнида давлат ва фуқароларга 3 миллиард 147 миллион зарар етказилгани аниқланди. Бу маблағнинг 2 миллиард 766 миллион сўми ундирилиши таъминланди. Хулоса ўрнида айтиш мумкинки, Жиззах вилояти ИИБ ҳузуридаги тергов бошқармаси ҳамда жойлардаги ИИБ тергов бўлинмалари ва гуруҳлари жиноятларнинг олдини олиш, жиноятларни фош этиш, қонун устуворлиги ҳамда жазо муқаррарлигини таъминлашда фаоллик кўрсатмоқдалар.\nЖиззах вилояти ИИБ ҳузуридаги тергов бошқармасининг тергов\nфаолиятини ташкиллаштириш бўлими бошлиғи, подполковник.


Британия сайловлари ва миллий озчиликлар - BBC O'zbek\nБритания сайловлари ва миллий озчиликлар\nБританияда парламент сайловларига бир неча ҳафта қолар экан сиёсатчилар мамлакат бўйлаб сайловчиларнинг турли қатламаларини ўзларига оғдиришга уриниб ётишибди.\nЛекин Британиядаги миллий ва диний озчиликлар ким учун овоз беришни истайдилар ва ўз навбатида сиёсатчилардан нималарни кутмоқдалар?\nЗамонавий демократия жараёнларида сиёсатчилар сайловчилар овозига эришиш учун аксар ҳолатларда аҳоли гуруҳлари ё-да қатламларига мурожаат қиладилар.\nДейлик, ёшлар, ёши катталар, ишбилармонлар ёки танҳо оналар.\nБритания аҳолисининг турфа хиллиги ошиб борар экан, озчилик гуруҳлар ўзларини ташвишга солган масалаларда сиёсатчиларни саволга тутишда тобора фаолроқ бўлиб бормоқдалар.\nЭтник озчиликлар Британия аҳолисининг 8 фоизини ташкил этадилар.\nМусулмонлар Британияда иккинчи йирик диний жамоадир. Лекин этник ва мазҳабий жиҳатдан турфа хилдирлар.\nМасалан, покистонликлар ва бангладешликлар асосан Англия шимолида яшайдилар.\nАраб давлатларидан, шунингдек Сомалидан ва яна кўплаб жаҳоннинг бошқа нуқталаридан мусулмонлар ҳам бор.\nУлар манфаатларини намоён этувчи асосий партиялардан бири бўлмиш Британия Мусулмонлар Кенгаши сайловолди жараёнида "Мулозамат эмас, адолат" шиорини ўртага ташлаб, бурқа ва ниқоб кийиш ҳуқуқи каби масалаларга эътибор қартилишини истамоқдалар.\nЛекин ҳозирча биронта ҳам етакчи партия бу масалаларни ўз сайловолди кампаниясида кўтаргани йўқ.\nКенгаш шунингдек, хавфсизлик хизматлари мусулмонларни ҳаддан ташқари кўп назорат қилишаётгани ҳақидаги хабарлардан сўнг фуқаро эркинларига аҳамият берилишини ҳам хоҳлайди.\nImage caption Британиядаги қора танлилар 50-60 йилларда асосан Африка ва Кариб давлатларидан келганлар жамоасидан анчайин турфа хлилдир.\nБританиянинг жорий қора танли аҳолиси 50-60 йилларда мамлакатга келган асосан Африка ва Кариб мамлакатлардан бўлганлардан ҳозирда анчайин турфа хил.\nЛекин уларни бир нарса бирлаштирган, у ҳам бўлса улар қаердан бўлишларидан қатъий назар овоз бериш учун рўйхатдан ўтишга у қадар ошиқмас эканлар.\nЎтган 2010 йилги сайловларда африкаликлардан атиги 28% ва Кариб мамлакатларидан бўлганларнинг атиги 16 фоизи қайддан ўтган эканлар.\nАввалги сайловларда улар асосан Лейбористларни қўллаган бўлсалар охирги йилларда бу қўллов ўзгарган.\nУларни ҳозирда икки масала қизиқтиради - таълим-тарбия ва нафақалар.\nТаълим олиш улар учун ижтимоий табақада юқорироқ ўринга эга бўлиш ва ёшлар учун жамиятда ўз ўрниларини эгаллаш имкониятини англатади.\nНафақалар масаласида эса қариликда ўз мамлакатларига қайтишни афзал кўрувчилар учун охирги йилларда нафақа миқдорининг оширилмаётганидир. Оврўпо Иттифоқи ёки АҚШга кетганлар учун бу қоида риоя қилмайди.\nЯҳудийлар Британиядаги энг қадмий ва энг интеграллашган озчиликлардан биридир.\nЎтган сайловларда уларнинг аксари Консерваторлар учун овоз берган.\nУлар мамлакатдаги энг кам сонли озчиликлардан биридир.\nУларни ташвишлантираётган масалалар диний мактбалар очилишига рухсат берилиши, кошер йўлида молларни сўйиш ва суннат, шунингдек яҳудий байрамлари куни таътил олиш ҳуқуқларидир.\nҲалол ва кошер йўлида молларни сўйиш усули охирги йилларда ҳайвонлар ҳуқуқларини ҳимоя қилиш гуруҳлари томонидан танқид остига олинмоқда.\nЯҳудийлар шунингдек, миллат вакилларининг Яқин Шарқда тинчлик ўрнатилиши йўлида кўпроқ ҳаракат қилишларини истайдилар.\nҲиндлар Британия аҳолисининг 1.5 фоизини ташкил этадилар ва тўртинчи йирик этник гуруҳдир.\nУлар орасида энг кўп тилга олинадиган масала касталар масаласидир.\nКаста асосида камситиш Британияда ноқонуний амалдир. Лекин баъзи Ҳинд ташкилотлари каста муаммоси мавжуд эмаслиги ва бу ҳақда гапириш бутун жамоани ёмонотлиқ қилиши ҳақида айтадилар.\nЯна бир ташкилот, Британия Ҳиндлар Кенгаши эса Ҳиндистон БМТ Хавфсизлик Кенгашига аъзо бўлиб қабул қилиниши, йога машқларининг соғлиқни сақлаш тизимига киритилиши ва кўпроқ ҳинд ибодатхоналрининг қурилишида ёрдам берилишини истайди.


Болгария президенти Украинадаги инқироз туфайли Европанинг куни битишини тахмин қилди\nБолгария президенти Радев: Украина инқирози чўзилиши Европанинг ўзидан ўзи йўқ бўлишига олиб келади.\nУкраина атрофидаги инқирознинг давом этиши бутун Европанинг иқтисодий барбод бўлишига олиб келади. Бу ҳақда Болгария президенти Румен Радев маълум қилди.\n“Бу Европанинг иқтисодий ўз ўзидан йўқ бўлиб кетишини англатади. Ва биз бу йўналиш сари боряпмиз”, - деди Болгария етакчиси NTV телеканали эфирида.\nРадев яқинда Украинага ҳарбий ёрдам юборишни маъқуллаган Болгария парламентини танқид қилган. Унинг сўзларига кўра, Болгарияни можарога жалб этиш “хавфли қадамдир”. Болгария президенти бунга ўхшаш кўмак хатарларга сабаб бўлишини таъкидлади.\nКиритилди: 15:00 08.05.2022. Ўқилди: 5910 марта. Фикрлар сони: 15 та.


Адлия вазирлиги: депутатлар ўзлари маъқуллаган қонундан ўзлари бехабар — Minbar\n28 май 18:12 5 дақиқада ўқийсиз Янгиликлар\n2016 йилда Йўл ҳаракати қоидалари бўйича ишлаб чиқилган қонун лойиҳаси аслида депутатларнинг ташаббуси бўлиб чиқди. Адлия вазирлиги “Муносабат” телекўрсатувида айтилган автотранспортлар билан боғлиқ фикрлар бўйича билдирган муносабатида шундай хулоса қилган.\nАдлия вазирлиги маълумотида депутатлар томонидан 2016 йилда ҳукумат киритган деб тилга олинаётган қонун лойиҳасини аслида ҳукумат эмас, балки бевосита Қонунчилик палатаси депутатлари парламентга киритган.\nБунга асос қилиб, ўша пайтда Йўл ҳаракати қоидалари янги таҳрирда тасдиқлангани, шу муносабат билан Маъмурий жавобгарлик тўғрисидаги кодекс нормалари ҳам таҳрир қилинаётгани ташаббускор депутатлар томонидан асос қилиб кўрсатилган.\n"Шундай экан, 2016 йилда қонун лойиҳаси кўриб чиқилаётганда ҳукумат “бошқа гапни гапирган” деган важлар, унинг натижасида оммавий ахборот воситаларида нотўғри талқин қилингани ҳурматли депутатларнинг аниқ маълумотга эга эмасликлари туфайли юзага келган", – дейилади вазирлик баёнотида.\nБу нега муҳим: қонун чиқарувчи ҳокимият ижро ҳокимиятига, ижро ҳокимияти эса қонун чиқарувчи ҳокимиятга эътироз билдириши нормал ҳолат, бу ҳокимиятларнинг ўзаро тийиб турилиши дейилади.\nЯқинда “Муносабат” кўрсатувида куннинг ёруғ вақтида барча машиналар чироқларини ёқиб юриши белгиланган ҳукумат қарори бўйича муҳокама ўтказилганди. Адлия вазирлиги ягона давлат ҳуқуқий сиёсатини олиб борувчи орган сифатида муҳокамада билдирилган қонунчилик тизими билан боғлиқ фикрларга изоҳ беришни ўринли деб топган.\n1) 2016 йилда Маъмурий жавобгарлик тўғрисидаги кодексга киритилган ўзгартириш билан куннинг ёруғ вақтида яқинни ёритувчи чироқларни ёқмаганлик учун айрим тоифадаги автомототранспортларга нисбатан жарима белгилаш назарда тутилган, аммо ҳозирги кунда ушбу моддага асосан барча машиналар жаримага тортилаётгани;\n2) қарорнинг қачондан кучга кириши кўрсатилмагани;\n3) қонун ҳужжатлари тадбиркорларга қўшимча мажбурият ёки талаблар юкласа, улар уч ойдан кейин кучга кириши лозимлиги ҳақидаги талабнинг бузилгани;\nАдлия вазирлиги бу эътирозларга қуйидагича жавоб берган:\n1) 2016 йилда Маъмурий жавобгарлик тўғрисидаги кодексга киритилган ўзгартиришлар билан "сутканинг қоронғи даврида ёки кўриш чекланган шароитларда ёритиш асбобларидан фойдаланиш қоидаларини бузиш" сўзлари "ташқи ёритиш асбобларидан фойдаланиш қоидаларини бузиш" сўзларига алмаштирилган. Бунда жарима миқдори, яъни энг кам иш ҳақининг 50 фоизи миқдори ўзгармаган.\nБиринчидан, киритилган мазкур ўзгариш бланкет норма (давлат органлари, мансабдор шахсларга хатти-ҳаракатлар, тақиқлар ва бошқаларни мустақил белгилаш ҳуқуқини берувчи ҳуқуқий норма) ҳисобланади. Қонунчилик амалиёти ва қонунчилик техникаси нуқтаи назаридан бланкет нормаларни қўллаш нормал ҳолат бўлиб, одатда бузилиши учун жавобгарлик белгиланаётган моддада барча қоидаларни санаб ўтишнинг имкони бўлмаган ҳолларда ишлатилади.\nХусусан, 2015 йил 24 декабрда ҳукумат тасдиқлаган Йўл ҳаракати қоидаларига ўтган даврда 6 марта ўзгартириш ва қўшимчалар киритилган, мазкур ўзгартиришларга асосан МЖТКда белгиланган санкцияга асосан ҳуқуқбузарни жавобгарликка тортиш мумкин. Яъни, бунда ҳар сафар қоидалар ўзгаргани сабабли парламентга мурожаат қилинмайди. Бу оддий мантиқдан ҳам келиб чиқади.\nЮқоридагиларга кўра олдин бошқа асос билан киритилган маъмурий жавобгарликнинг қўлланиш доираси асоссиз кенгайтирилаяпти деган фикр ўринли эмас. МЖТК матнида айрим турдаги эмас, умуман автомототранспортларнинг ташқи ёритиш асбобларидан фойдаланиш қоидаларини бузиши ҳайдовчини жаримага тортишга сабаб бўлади дейилган.\n2) Қарорнинг кучга кириш муддати масаласида шуни айтиш лозимки, “Норматив-ҳуқуқий ҳужжатлар тўғрисида”ги қонунга мувофиқ қонун ҳужжатларининг ўзида кечроқ муддат кўрсатилмаган бўлса, улар расмий эълон қилинган кундан эътиборан кучга киради. Ҳукуматнинг бу қарори жорий йилнинг 10 апрелида расман эълон қилинган ва унда кучга кириш муддати кўзда тутилмаган. Шунга кўра қарор 10 апрелдан кучга кирган ҳисобланади. Бу ўринда қонунчилик нуқтаи назаридан муаммо йўқ.\n3) “Тадбиркорлик фаолияти эркинлигининг кафолатлари тўғрисида”ги қонунга асосан тадбиркорлик фаолиятини амалга ошириш тартиб-таомилининг мураккаблаштирилишини ва тадбиркорлик фаолияти субъектлари зиммасига янги мажбуриятлар юклатилишини назарда тутадиган, шунингдек уларнинг жавобгарлигига оид янги чораларни белгилайдиган ҳужжат расмий эълон қилинган кундан эътиборан камида уч ойдан кейин кучга кириши кўрсатилган ва амалиётда бу норма тўлиқ қўлланаяпти.\nЯъни, қонунчиликдаги мазкур талаб бевосита тадбиркорга унинг тадбиркорлик субъекти мақомидаги ҳолатига, фаолиятига таъсир ўтказадиган ҳолатда қўлланади. Транспортларнинг чироғини ёқиб юриши ҳақидаги талаб билан тадбиркорлик фаолиятини юритиш қийинлашиб ёки осонлашиб қолмайди, бунинг айнан тадбиркорлик фаолиятига алоқаси йўқ.\nЙўл ҳаракати қоидалари универсал ва ҳаммага бир хил татбиқ этиладиган ҳуқуқий нормалар йиғиндисидир, бу борада йўл ҳаракати иштирокчилари бир хил мақомга эга. Шундай экан, йўл ҳаракати иштирокчилари нуқтаи назаридан ҳар қандай янги қоида ва талаблар фуқаролар учун бир муддатда, тадбиркорлар учун бошқа муддатда кучга кириши мантиққа зид бўлади.\n4) Қарор лойиҳаси бошқа турдаги экспертизалар ўтказилгандан сўнг Адлия вазирлиги томонидан ҳуқуқий экспертизадан ўтказилган ва тегишли таклиф-мулоҳазалар берилган. Шундай экан, депутатларнинг қонун ҳужжатлари Адлия вазирлиги томонидан барча қонуний талабларга мувофиқ экспертизадан ўтказилишини асоссиз равишда шубҳа остига олишлари мутлақо ноўриндир.\nАдлия вазирлиги МЖТК лойиҳаси устида ишлаётгани ва унда маъмурий жазо чоралари тизимини либераллаштиришга алоҳида эътибор қаратилаётганини айтган.\nАдлия вазирлиги кундузи чироқ ёқиб юриш депутатлар


Қамчиқ довонида ёниб кетган “бензовоз”да икки киши ҳалок бўлди - 01.07.2021, Sputnik Ўзбекистон\nФарғона водийси томон ҳаракатланаётган ёқилғи ташувчи юк машинасида ёнғин келиб чиққан. 01.07.2021, Sputnik Ўзбекистон\nТОШКЕНТ, 1 июл — Sputnik. Тошкент-Ўш халқаро автомобиль йўли Қамчиқ довонининг 260-километрида ёқилғи ташувчи юк машинаси (бензовоз) ёниб кетди. Бу ҳақда Фавқулодда вазиятлар вазирлиги матбуот хизмати хабар берди.Ҳодиса бугун, 1 июль куни, соат 14:25 да рўй берган. Машина Фарғона водийси томон ҳаракатланаётган бўлган. Ёнғин ҳайдовчининг бошқарувни йўқотиши оқибатида содир бўлган. Воқеа жойига ФВВнинг Қамчиқ махсус қидирув ёнғин-қутқарув бошқармаси зудлик билан етиб борган. Қутқарувчилар ёниб кетган юк машинасини тезда ўчиришга муваффақ бўлган. Аммо ҳодиса оқибатида машина салонида бўлган икки киши ҳалок бўлган.\nёнғин, йтҳ, қамчиқ, фавқулодда вазиятлар вазирлиги (фвв)\n16:43 01.07.2021 (янгиланди: 18:47 13.07.2021)\n© Пресс-служба МЧСНа перевале Камчик два человека погибли в горящем бензовозе\nФарғона водийси томон ҳаракатланаётган ёқилғи ташувчи юк машинасида ёнғин келиб чиққан.\nТОШКЕНТ, 1 июл — Sputnik. Тошкент-Ўш халқаро автомобиль йўли Қамчиқ довонининг 260-километрида ёқилғи ташувчи юк машинаси (бензовоз) ёниб кетди. Бу ҳақда Фавқулодда вазиятлар вазирлиги матбуот хизмати хабар берди.\nҲодиса бугун, 1 июль куни, соат 14:25 да рўй берган. Машина Фарғона водийси томон ҳаракатланаётган бўлган. Ёнғин ҳайдовчининг бошқарувни йўқотиши оқибатида содир бўлган.\nВоқеа жойига ФВВнинг Қамчиқ махсус қидирув ёнғин-қутқарув бошқармаси зудлик билан етиб борган. Қутқарувчилар ёниб кетган юк машинасини тезда ўчиришга муваффақ бўлган. Аммо ҳодиса оқибатида машина салонида бўлган икки киши ҳалок бўлган.


Axborot xizmati\tYangiliklar 28 Январь 2020 да яратилган\t Курилди: 842\nМазкур фильм 1941 йилда Смоленск остонасида асир тушган ва Нидерландиянинг Амерсфорт концлагерига жўнатилган 101 нафар ўзбек ўғлони ҳақида ҳикоя қилади. Йигитларни нацистларнинг ғоявий раҳнамоларидан бири Геббельснинг шахсий топшириғига биноан, фашист аскарлари “ёввойи халқлар” билан қандай курашаётгани ҳақидаги тарғибот фильмини суратга олиш учун тайёрлашади. Гитлернинг Совет иттифоқини яшин тезлигида босиб олишга қаратилган режаси барбод бўлгач, ушбу асар аскарларнинг тушкун руҳини кўтариши, рақибларнинг “қанчалик ночор ва инсонийликдан йироқ” эканини кўрсатиши лозим эди.\nАна шу мақсадда нацистлар 101 нафар ўзбекистонлик асирни танлаб олишади ва уларга маълум вақт мобайнида овқат беришмайди. Суратга олиш гуруҳи етиб келганида, очликдан силласи қуриган ўзбек асирларининг олдига битта буханкани ирғитишади. Уларнинг назарида асирлар бир бурда нон учун бир-бирини ғажишга тайёр туриши керак эди. Аммо, ҳаммаси бошқача тус олади.\nЎзбеклар шарқона одатга кўра, нонни тенг бўлакларга тақсимлаб, бир-бирларига узатишади. Фашистлар бундан ғазабга минишади, асирларни роса тепкилашиб, кейин отиб ташлашади. Шу тариқа Геббельснинг ваҳшиёна режаси йўққа чиқади.\nСуратга олинаётган фильмнинг асосий ғояси ана шу тарихий факт ёрдамида ўзбек халқининг мардлиги, тантилиги, бағрикенглигини кўрсатишган иборат. Бу тарихий воқеани нидерландиялик журналист Ремко Рейдинг 20 йилдан бери тадқиқ қилиб келади. У айни пайтда Ўзбекистонга ташриф буюриб, инсонпарварлик ва қаҳрамонликни тасвирловчи ушбу киноасарни суратга олиш жараёнида иштирок этмоқда.\nЛойиҳа Самарқанд вилояти ҳокимлиги ташаббуси билан Ўзбеккино миллий агентлиги томонидан нидерландиялик кинематографлар билан ҳамкорликда амалга оширилмоқда.


ИнтерФУТБОЛ :: 100 «лимон»га бир ҳимоячи ёхуд ван Дейкнинг трансфер пулига нималар сотиб олиши мумкин\n100 «лимон»га бир ҳимоячи ёхуд ван Дейкнинг трансфер пулига нималар сотиб олиши мумкин\nҲимоя чизиғини кучайтиришга аҳд қилган Юрген Клопп саъй-ҳаракатлари эвазига голландиялик Виржил ван Дейк футбол тарихидаги энг қимматбаҳо ҳимоячи мақомини олди.\nБизнес оламининг самарали тармоғига айланган футбол ҳозирги даврда бу каби рекордларга кўникиб қолгани боис, мазкур келишув ҳеч кимни ажаблантирмаслиги мумкин.\nSoссer.ru ана шу одатий трансфер учун сарфланган 75 млн. фунтни ўзга валюталар ҳамда дунёнинг моддий бойликлари билан қиёслаш орқали унинг залворини тўлиқ ҳис этиш имконини яратди.\nЎзга пул бирликларида\nЎнлаб валюталарнинг қиймати тез-тез ўзгариб турадиган ҳозирги шароитда янглишиш жуда осон. Хўш, 75 млн. фунт нимани англатади? Аслида, бу шунчаки муайян ҳисоб-китоб тизимидаги шартли қиммат миқдори.\nЭҳтимол уни бошқа пул бирлкларига кўчирсак, тасаввур қилиш бироз енгиллашар. Демак, мазкур миқдорнинг яхлит қиймати қуйидагича: 75 млн. фунт - 84,5 млн. евро, 100 млн. доллар, 5,82 миллиард рубль ва 244,5 млрд. мўғул тугрикига тенг.\nКўчмас мулк кўринишида\nМосквада 1 метр квадрат турар-жойнинг баҳоси - 5-5,5 минг евро. Шу нархни «ван Дейк»ка кўчирсак қандай натижага эга бўламиз? Виржил учун сарфланган маблағ эвазига Россия пойтахтининг марказидан 15400 метр квадрат турар-жой сотиб олиш мумкин.\nБир хонали ўйнинг ҳажми тахминан 40 метр квадрат бўлса, ҳимоячи учун сарфланган маблағ 385та хонадон учун етарли бўлади. Агар пойтахтнинг юксак нуфузидан воз кечиб, чекка шаҳар ёки вилоят марказларини маъқул кўрсак, бутун бир туманни харид қилишга етади!\nЭнг қиммат кошоналар\nЭнди ван Дейкни футболчи эмас, уй сифатида фараз қилайлик. Бу борада Виржил сайёрамиздаги энг қиммат уйлар ўнлигидан жой олади! Ҳа, ўнликнинг охирги қаторидан, лекин барибир, ҳайратланарли.\nМасалан, «Монако» соҳиби Дмитрий Риболовлевнинг Палм-Бич (Флорида)даги кошонаси ван Дейкнинг баҳоси билан бир хил - Maison De L` Amitie («Дўстлик уйи»)ни россиялик тадбиркор АҚШнинг ҳозирги президенти Дональд Трампдан 100 «лимон» долларга харид қилганди.\nКошонанинг умумий майдони 3000 метр квадратга тенг, уммон соҳилида жойлашган 18та ётоқхона ва 22та ҳаммомни ўз ичига олган.\nБу йўналишда аввало ўта қизғин баҳсларга сабаб бўлган «Санкт-Петербург» аренаси эътиборни тортади. Ван Дейк учун сарфланган маблағ шимолий пойтахтда қад ростлаган стадион қийматининг 12 фоизига тенг, яъни «Крестовский» ҳимоячидан саккиз марта қимматроқ.\n«Краснодар»нинг замонавий аренаси ҳам ван Дейк баҳосидан салкам тўрт марта кўпроқ маблағ эвазига бунёд этилган. Футболчи учун сарфланган сармоя эвазига 10-12 минг мухлисга мўлжалланган стадионни барпо этиш мумкин.\nҲаракатланувчи мулк кўринишида\nЭнди навбатни қимматбаҳо автомобилларга берамиз. 2017 йилда Россияда энг харидоргир маҳаллий LADA Grantaнинг баҳоси 400000 рубль атрофида.\nДемак, Виржилни 145500та шундоқ «тойчоқ»қа алмаштириш мумкин. Ҳозир 1000 нафар Россия фуқаросига 293та автомобиль тўғри келмоқда. Шундан келиб чиқадиган бўлсак, «Ливерпуль» ҳимоячисига кетган харажат 50000лик шаҳарни автотранспорт билан таъминлай олади.\n«Роллс-Ройс» ва «Феррари»нинг эксклюзив нусхалари баҳоси 13 млн. атрофида. Бундай машинадан 7тасини харид қилсангиз, маблағнинг қолган қисми «қасрлар» харидига етади. Ахир шундай қимматбаҳо уловга оддий гаражни раво кўрмайсиз-ку!\nВиржил «Саутгемптон»дан «Ливерпул»га ўтгач, ОАВ уни футбол тарихидаги энг қимматбаҳо ҳимоячи (Бенжамин Менди рекорди бекор қилинди) ва энг қиммат голландиялик футболчи (аввал Марк Овермарс рекордчи эди) сифатида эътироф этишди. Ваҳоланки, Виржил энг қимматбаҳо ван Дейк унвонига ҳам даъвогарлик қилмоқда.\nXVII-асрда яшаб ижод қилган мусаввир Антонис ван Дейкнинг автопортрети бундан саккиз аввал «Сотбис» аукционида 8,3 млн. фунтга сотилганди. Виржилнинг фамилиядош ватандоши яратган бошқа санъат дурдоналари турли вақтларда 2,7 млн. фунт оралиғида янги соҳибларига сотилган.\nФутболчи бир уринишда 75 млн.ли маррани забт этган бўлсада, Антонис асарларининг умумий баҳоси анча юқори.\nСайёрамизнинг энг қимматбаҳо санъат асари ван Дейкнинг баҳосидан 4,5 баравар устун. Бундан бир ярим ой муқаддам Нью-Йоркдаги аукционда Леонардо Да Винчининг «Дунё халоскори» картинаси 450 млн. долларга сотилди.\nҲимоячи учун сарфланган маблағ эвазига санъат оламининг бошқа даҳолари - Пикассо ёки Уорхолл меросидан муносиб дурдонани харид қилиш мумкин.\nТарозининг бир палласига ван Дейкни, иккинчисига «Юлдузлар жанги»нинг сўнгги қисмларидан бирини - «Охирги Жедайлар»ни қўйсак, сериал палласи 2,5 бараварга қимматроқ келади.\nБоз устига, саккизинчи картина намойишидан олинган даромад харажатлардан уч марта кўпроқ бўлди. Қани кўрайликчи, 100 «лимон»лик Виржилнинг «Ливерпул»даги самараси қандай бўларкин?\nФутболчилар ўртасида урф бўлган автомобилларнинг Виржил баҳосига нисбати (доллар ҳисобида)\nСhevrolet Camaro (65000) - 1538та\nPorshe Cayenne (109000) - 917та\nAudi Q7 (154000) - 649та\nRange Rover SPORT (166000) - 602та\nAudi R8 (184000) - 543та\nAston Martin DB9 (208000) - 478та\nBentley Continental (213000) - 469та\nLamborghini Gallardo (249000) - 402та\nFerrari 458 (275000) - 364та


Венгриядан муносабат: Янги Ўзбекистон 2021 йилда Президент сайловини ўтказиш орқали тарақиётнинг муҳим босқичига кўтарилди\nБУДАПЕШТ, 26 октябрь. /«Дунё» АА/. Ўзбекистон Президенти сайловида Венгриядан халқаро кузатувчи сифатида иштирок этган Будапештдаги Этвош Лоранд университети ҳузуридаги Шарқшунослик институти директори Бенедек Пери «Дунё» АА мухбири билан суҳбатда ўз таассуротлари билан ўртоқлашди.\n- Янги Ўзбекистон 2021 йилда Президент сайловини ўтказиш орқали тарақиётнинг муҳим босқичига кўтарилди. Мамлакат аҳолиси сайловда, шунингдек, давлат раҳбари раҳнамолигида сўнгги беш йилда амалга оширилган ислоҳотлар натижаларига ҳам ўз муносабатини билдирди.\nШаҳар ва қишлоқлар бўйлаб кўзга ташланган «Президент сайлови – келажак танлови» ёзувли улкан баннерлар, бошқа кўплаб панно ва ахборот-тарғибот воситалари сайловнинг аҳамиятини ҳар бир ссайловчига етказишга хизмат қилди, муҳим сиёсий тадбирга фуқаролар эътиборини жалб этди. Сайловчилар мамлакат келажаги учун ўз масъулиятини англаган ҳолда муносиб номзодга овоз берди.\nДам олиш куни бўлишига қарамай, соат 11.00да барча сайлов участкаларида овоз бериш 15 фоизга, айрим жойларда эса 30 фоиздан ошди.\nШуни алоҳида таъкидлаш керакки, сайлов участкалари аъзолари фуқароларнинг конституцион ҳуқуқини таъминлаш, уларнинг фаоллигини ошириш йўлида катта ҳажмдаги ишларни амалга оширди, бу жараёнда кўплаб ташаббуслар билан чиқди. Айрим жойларда илк бор овоз бераётган ёшларга кичик совғалар тақдим қилинган бўлса, бошқа жойларда ёшлар ватанпарварлик қўшиқларини куйлади, она Ватан ва она тилни мадҳ этувчи шеърлар ўқиди. Сайлов участкасидан овоз бериб чиқаётганларга «Мен овоз бердим, сизчи? сўзлари битилган нишонлар тақиб қўйилганига гувоҳ бўлдим.\nИжтимоий тармоқларда кўплаб муаллифлар сайловда иштирок этгани ҳақидаги постларни ўқидим. Шунингдек, «Мен овозимни юртим келажаги учун бердим», «Ўз овозим билан Янги Ўзбекистоннинг янги саҳифасини очишга ҳисса қўшдим» мазмунидаги сайловда фаол иштирок этишга ундовчи постлар жойлаштирилгани ҳам самарали бўлди, деб ҳисоблайман.\nМалайзияда Ўзбекистон Президенти сайлови...\nБугун маҳаллий вақт билан соат 08:00 да (Тошкент вақти билан 05:00) мамлакатимизнинг Мала...


Саҳобалар … – Самарқанд – Ер юзининг сайқалидир…\nBo'lim: Саҳобалар …\nТирикликларида жаннатийликлари билдирилган ўнта буюк саҳоби ҳақида қисқача маълумот келтирилади.\nСуҳбат – 20\nСуҳбат – 20 “Эй мўминлар, Оллоҳдан қўрқинглар, тўғри сўз сўзланглар.” (Аҳзоб сураси 70 –оят). Ҳазрати Умарнинг ўғлига насиҳати. “Канзул-Уммал”да тубандаги мазмунда Ҳазрати Умарнинг (ра) ўғлига аталган насиҳати келтирилади: Мен сенга Оллоҳу таолодан қўрқишни тавсия қиламан. Ким Оллоҳдан қўрқса, уни Оллоҳу таоло қўрқлайди. Ким Оллоҳу таолога таваккал қилса, унга ана шунинг ўзи кифоядир. Оллоҳу таоло, ихлос билан қарз берадиган кишига, Оллоҳ ризоси учун (закот, садақа бериш билан молу дунёсини хайрларга харжлаганга) мўл муқофотини беради. Оллоҳу таолонинг неъматларига шукр қилган кишининг неъматларини кўпайтиради. Доимо тақводор бўл. Амалларингнинг тиргаги, қалби(дили)нгнинг жилоси бўлсин.…\nАбу Бакри Сиддийқ (радияллоҳу анҳ).\nАбу Бакри Сиддийқнинг тўла исми шарифи, Абдуллоҳ бин Куфо бин Омир бин Амр бин Қоъб бин Саъад бин Тайм бин Муррадир. Ҳур одамлардан биринчи бўлиб иймон келитирган муборак зотдир. Кенг доира тижорат ишлар олиб борадиган катта тужжор эди.\nҲазрати Умар (радияллоҳу анҳ).\nҲазрати Усмон (радияллоҳу анҳ).\nҲазрати Алий (радияллоҳу анҳ).\n20/09/2013 31/08/2014 admin\nҲазрати Алийнинг (карамоллоҳу важҳаҳу) илм ва молу мулкни қиёслаши. Дин қардошимз док. проф. Рамазон Айввалли «Туркия» газетасининг 30.08.2014 сонида бу ҳақда қуйидагиларни хабар қилади: Ҳазрати Алийнинг (карамоллоҳу важҳаҳу) илмига боғишланган «Маноқиб-и Чиҳор Ёр-и Гюзин» исмли китобидан маълумотлар келтирамиз: «Расулуллоҳ (соллаллоҳу алейҳи ва саллам) «Менинг илмнинг шаҳриман, Алий эса, унинг дарвозасидир,» дея марҳамат қилдилар. Бундан сўнгра хорижийлар ҳазрати Алийга (карамоллоҳу важҳаҳу) ҳасад қилиша бошладилар. Хорижийлардан бир ўнтаси йиғилиб, Ҳазрати Алийга (карамоллоҳу важҳаҳу) айни бир хил савол бериш йўли билан уни синаб кўришдилар. Агар ҳазрати Алий (карамоллоҳу важҳаҳу) уларнинг ҳар бирининг айни мазмундаги…\nҲазрати Талҳо (радияллоҳу анҳ):\nҲазрати Талҳо бин Убайдуллоҳ бин Усмон бин Амр, Расулуллоҳ Ҳазратлари “Талҳо ва Зубайр жаннатда менинг қўшниларимдир”, дея мадҳ этган саҳобидир. Унинг бобоси (отасининг отаси) Абу Бакри Сиддиқнинг бобоси билан туғишган қардошлар эди. Яъни ҳазрати Талҳо ва Абу Бакри Сиддиқ ҳазратлари амакиваччалар эдилар. Талҳо ҳазратлари жуда бадавлат бир киши эди. У бутун бойликларини Оллоҳ йўлига сарфлади. Ҳазрати Талҳонинг мусулмон бўлиш билан шарафланиши. Ҳазрати Талҳо тижорат масаласи билан турли шаҳарларга саёҳатга чиқиб турарди. Муҳаммад алейҳиссаломнинг пайғамбарлиги хабар бўлишидан бир мунча олдинироқ бу сафар Талҳо ҳазратлари тижорат ишлари билан Басрага кетганди. У ерда…


18-май халқаро музейлари куни » Kamoliddin Behzod nomidagi Milliy Rassomlik va Dizayn Instituti\n18-май халқаро музейлари куни\n2014 йил 16 май куни\nТемурийлар тарихи давлат\nмузейида бўлиб ўтган семинар.\n“Маънавият-инсонни рухан покланиш қалбан улғайишга чорлайдиган, одамнинг ички дунёси, иродасини бақувват, иймон-эътиқодини бутун қиладиган, виждонини уйғотадиган беқиёс куч, унинг барча қарашларининг мезонидир”.\nИнсон маданиятли бўлиши учун жаҳон маданиятининг, адабиёт ва санъатнинг ютуқлари киши қалбига, онгига етиб бориши зарур. Бу эса уларнинг маданий меросга, тарихий ёдгорликларга, адабиёт ва санъат асарларига муносабатида билинади. Маданий мерос аждодлар томонидан яратилган амалий тажриба, аҳлоқий, илмий, тафаккурий, диний-руҳий қарашлар, ҳалқ маданияти, ижоди мужассамлашган моддий ва маънавий бойликлар мажмуидир.\nМаънавий мерос эса бу халқимиз тарихи, унинг маданияти, ўз она Ватани, оиласи, буюк мутафаккирларнинг ҳаёти ва фаолияти, адабиёти, санъати ютуқлари, миллий ва умуминсоний қадриятлар, таълим тажрибаси, фан, техника, технология, информатика соҳасида эришилган ютуқларидир.\nМузейлар воситасида инсоният ана шу меросдан баҳраманд бўлиб, маънавий юксалади. Яъни, ўз ери, Ватани, оиласи, ота-онаси, барча инсонларга ҳурмат, ишонч, эътиқод, эркинлик туйғулари шаклланади ва камол топа бошлайди.\nБугинги кунда мамлакатимиз худудидаги турли муассасалар, корхоналар, қурилиш ташкилотлари, қишлоқ, жамоа бошқарув хўжаликлари қошида, шаҳар, туман, вилоят марказларида, халқ таълими тизимида жами 1200 дан ортиқ музейлар бўлиб, уларнинг энг йириклари пойтаҳтда жойлашган. Шу билан биргаликда ўнлаб ёзувчилар, шоирлар, рассомлар, олимлар ва машҳур санъат арбобларининг уй музейлари ҳам фаолият кўрсатмоқда. Ана шундай музейларда фаолият юритаётган музейшуносларнинг билими, тажрибаси кучли бўлиши муҳимдир.\nЎзбекистон Республикаси Фанлар Академияси Темурийлар тарихи давлат музейида 18-май-халқаро музейлар куни муносабати билан ўтказилган семинарда музейшуносликнинг бошқа фанлар билан боғликлиги, музей ишини ривожлантириш борасидаги мулоҳазалар, замонавий кўргазмаларнинг яратилиши, юртимизда музейшунослик фанининг ўқитилиши, музейларда сервис хизматини такомиллаштириш каби масалалар борасида маърузалар қилинди, қизғин фикр-мулоҳазалар тингланди.\nСеминар Ўз МУ, Камолиддин Беҳзод номидаги миллий рассомлик ва дизайн институти. Тошкент ислом университети билан ҳамкорликда ўтказилди.\nСеминарда Ўз МУ тарих факльтети “Манбашунослик” ва архившунослик” кафедраси катта ўқитувчиси–Жўраев Зиёвуддин Муҳиддинович, “Оқсарой пештоқидаги” иморат” сўзининг тарихий аҳамияти”, Тошкент Ислом университети “Ислом тарихи ва манбашунослиги” факультети катта ўқитувчиси Зикриллаев Мурод Файзуллаевич “Музейларда экспозицияларни ташкил этишнинг замонавий усуллари”, “Санъатшунослик” факультети “Тасвирий санъат тарихи ва назарияси” кафедра мудири Д.ТКурязова “Музейларга томошабинларни жалб этишнинг интеграцион омиллари” мавзуида маърузалар билан қатнашдилар. “Санъатшунослик” факультети 2-курс талабалари музейшуносликка оид таклиф ва мулоҳазалар билан фаол қатнашдилар.\n“Санъатшунослик” факультети маънавият услубчиси Д.М.Абдикаримова.\nSANVIKT – Болалар қувончи\nҚУЁШ ҲАМ БАЙРАМНИ КЎРИШГА ШОШДИ\nЎЗБЕКИСТОНДА ЭСТЕТИК БИЛИМЛАР РИВОЖИ ВА МАДАНИЙ ТАРАҚҚИЁТ\nЖаннати Одам (Ўзбекистон халқ ёзувчиси Ҳудойберди Тўхтабоев билан ижодий учрашув)


Америкалик олимлар селфи ўзаро муносабатлар учун хавфли эканини исботлади - Terabayt.Uz\nАмерикалик олимлар селфи ўзаро муносабатлар учун хавфли эканини исботлади\nОдатда инглиз олимлари ҳамиша технология кашфиётларидан хурсанд бўлади. Флорида университети ходимлари томонидан оддийгина тақдиқот олиб борилди ва кимнинг Instagram саҳифасида қанча дўстлар билан селфига тушган сурати бўлса, улар билан тез орада алоқани узиш эҳтимоли кўпроқлиги исботланди, деб ёзади Daryo нашри.\nЎҚИНГ: Cелфининг терига салбий таъсири маълум қилинди\nБу оддийгина Instagram саҳифасида жойлаштирилаётган миллионлаб суратлар кузатувидан қилинган хулоса бўлиб, кунига неча минглаб жуфтликлар фойдаланувчиларнинг арзимас сафсаталари учун барчасига чек қўйишга мажбур бўлади.\nБироқ ушбу тадқиқотда биргина огоҳлантириш мавжуд. Бундай вазиятда ким кўпроқ хавф остида бўлади? Instagram фойдаланувчиларими ёки ўз суратларини тўғридан-тўғри ҳамма билан бўлишадиган саҳифа эгаларими? Бир сўз билан айтганда, Instagram тармоғи чиндан ҳам қутулиш йўли бўлиб қолмасин.\n#Instagram #маслаҳат #селфи


Нью-Йоркдаги теракт ижрочиси ўзбекистонлик эканидан уялишимиз керакми? – ТАФСИЛОТ\nТафсилот 853 марта кўрилган\nБугун тонгдан дунё жамоатчилиги эътибори АҚШнинг Нью-Йорк штатига қаратилган. Манхэттенда номаълум шахс велойўлакдаги одамларга юк машинасини бостириб бориши оқибатида 8 киши ҳалок бўлди, 11 киши жароҳатланди.\nГувоҳларнинг маълум қилишича, машина велойўлакдан бурилиб, мактаб автобусига ҳам урилган. Шундан сўнг жиноятчи автомобилдан травматик тўппонча ва пейнтбол учун қурол билан чиқиб келган. Яқин атрофда бўлган полициячи унга ўқ узиб яралаган. Ҳозирда мазкур шахс қўлга олингани ва касалхонага етказилгани билдирилмоқда.\n31 октябрь, сешанба, маҳаллий вақт билан 15:05 да (Тошкент вақти билан 00:05) рўй берган ушбу ҳодисани Нью-Йорк мэри Билл де Блазио теракт деб атаган. Воқеа юзасидан жаҳон оммавий ахборот воситаларида пайдар-пай янги тафсилотлар чиқиб турибди.\nСўнгги маълумотларга кўра бу ишни ўзбекистонлик 29 яшар Сайфулло Саипов содир этганлиги гумон қилинмоқда. Аниқланишича, у 2010 йили Грин-карта — «Diversity Immigrant Visa» («Турли миллатдаги муҳожирлар учун визалар») дастурида ғолиб чиқиб, Ўзбекистондан АҚШга келган ва Флорида ҳамда Нью-Жерсида яшаган. Унинг шу кунгача «Uber» компаниясида ҳайдовчи бўлиб ишлагани айтилмоқда.\nИжтимоий тармоқларда Манхэттенда юз берган теракт акс этган видеотасвирлар тезлик билан тарқалмоқда. Уларни ҳодиса жойида бўлган гувоҳлари интернетга жойлаган. Шунингдек, видеоларнинг бирида одамларни босиб кетган юк машинаси ҳайдовчисининг қўлга олиниши жараёнини ҳам акс этганини кўриш мумкин.\nТеракт ижрочиси ўзбекистонлик экани ижтимоий тармоқларда одатдагидек қизғин баҳс-мунозараларга сабаб бўлмоқда. Аксарият фойдаланувчилар бу ҳодисадан афсусда эканини билдиришмоқда. Фикр билдираётганлар орасида террорчини лаънатлаётганлар, унинг ўзбекистонлик эканидан ор қилаётганлар, бу иш ўзбеклар учун иснод бўлганини айтаётганлар ҳам талайгина.\nБундай ҳолат аввал ҳам кузатилганни қайд этиб ўтиш жоиз. Хусусан, Гулчеҳра Бобоқулова деган самарқандлик бир аёл Москвада ўзи энагалик қиладиган бир қизчанинг бошини кесиб, омма олдида кўтариб юрганида қўлга олинганда интернетнинг ўзбек сигменти «портлаган», кўпчилик бу «Ўзбекистон номига яраша иш бўлмаган»ини таъкидлаган эди. Бу борадаги фикрларга жавобан сайтимизда «Жинояти учун ҳар ким ўзи жавоб берсин!» номли мақола эълон қилинганди.\nШу йили Истамбул, Стокгольм ва Санкт Петербургда келиб чиқиши ўзбекистонликлар томонидан содир этилган террорчилик актларини ёритган жаҳон оммавий ахборот воситаларидаги тафсилотларни таҳлил қилар эканмиз, ҳодиса ҳақида холис хабар тарқатиш ўрнига теракт ижрочисининг миллати ва келиб чиқишига урғу берилганини кўриш мумкин. Бунинг оқибатида ўзбекларга қарши кайфият ўзгарган, кейинчалик Марказий Осиёлик бўлган ёки ташқи кўриниши ўша ҳаракатни содир этганларга ўхшаш бир қанча инсонлар кўча-кўйда оломан томонидан қаттиқ калтакланган, теракт алами бегуноҳ одамлардан олинган эди. Демак, террорчининг миллати бор экан-да…\nСайтимизда эълон қилинган «Террорчининг миллати бор» номли мақолада Одам алайҳиссалом авлодларининг нега бу қадар худкушлик, манфурлик, шафқатсизлик ва жоҳиллик йўлини била туриб танлаётгани ҳамда бу танловни вужудга келтиришга сабаб бўлаётган омиллар атрофлича таҳлил қилинади. Муаллиф чиройли гаплар ва терроризм шаънига тавқи лаънатлар ёғдиришдан, Ватан хоинлари деб ҳукм чиқариш каби умумий гапларни четга суриб қўйиб, террорчиларни вужудга келтираетган, террор дарахтининг илдизини сугораетган омилларни таҳлил қилиб кўришга чақиради.\nМақолани ўқиш учун ушбу ҳаволага ўтинг!


Хоразмлик йигит ИШИДга алоқадорлик айби билан 13 йилга қамалди\n30 октябр 2020, Тошкент вақти: 16:34\nХоразмлик 23 яшар Муҳаммад Абдуллаев суд ҳукмига кўра, ИШИДга алоқадорликда айбдор деб топилиб, 13 йил муддатга озодликдан маҳрум қилинди.\nЎзбекистон Олий судидаги манбага таяниб хабар тарқатган 12news.uz сайтига кўра, Абдуллаев Россиянинг Астрахан вилоятида ишлаётган пайтда экстремистлар таъсирига тушган.\nСуд ҳукмида айтилишича, Абдуллаев ИШИДга одам ёллаш билан шуғулланиб келаётган урганчлик Наримон Сафаров воситачилигида Озарбайжон орқали Туркияга учган ва Сурияга бориб, жанговар ва мафкуравий тайёргарликдан ўтган.\nАбдуллаев судда берган кўрсатмасида, Суриядаги лагерда ўлган жангариларни кўргач, Туркияга қочиб ўтгани ва жорий йил баҳорида Ўзбекистонга қайтганини айтган.\nКейинги пайтда Ўзбекистонда ИШИДга алоқадорлик айби билан бўлаётган ҳибслар сони ошаётгани кузатилмоқда.\nКеча Регнум агентлиги Тошкент шаҳри ва Тошкент вилоятида сўнгги икки ҳафта мобайнида 150 дан ортиқ одам ИШИД гуруҳи ва бошқа экстремистик ташкилотларга алоқадорликда гумонланиб қўлга олингани ҳақида хабар тарқатди.


Нуруллоҳ Муҳаммад Рауфхон: мен “қора рўйхат”га лойиқ иш қилганим йўқ « Ўзбекистон Халқ Ҳаракати\nНуруллоҳ Муҳаммад Рауфхон: мен “қора рўйхат”га лойиқ иш қилганим йўқ\n10 August 2017 - 15:21\nТаниқли ёзувчи Нуруллоҳ Муҳаммад Рауфхон айтишича, Ўзбекистоннинг 25 йилллик муаммолари ҳақида “Бу кунлар” асарини ёзганини “қора рўйхат”га лойиқ иш эмас, аксинча ёруғ иш деб билади.\nЁзувчи Фейсбукдаги саҳифасида ўзини Ўзбекистондаги “қора рўйхат”дан ўчиришгани ҳақида хабар тарқатди.\n“… мен айтадиган гап бошқа: Мен сизларнинг “қора рўйхат”ларингга лойиқ иш қилганим йўқ! Мен Ислом Каримов ўрнатган тузумнинг камчиликларини таҳлил қилиб китоб ёздим, шу холос! Афсус, Каримов сиёсати “Бу кунлар”да кўрсатилган камчиликлар бир ёқда қолиб, камчиликни кўрсатган одам билан шуғулланишга киришиб кетди”, деб ёзди Нуруллоҳ Муҳаммад Рауфхон.\nЎзбекистонда расман “қора рўйхат” мавжудлиги эътироф этилмаган, бироқ мамлакат мустақиллигининг дастлабки йилларидан мухолиф сиёсатчилар, зиёлилар, ўзгача фикрловчи инсонлар, инсон ҳуқуқлари фаоллари, санъаткорларнинг “қора рўйхати” амал қилиб келган.\n“Қора рўйхат”га номи тиркалган инсон жамиятда мушкулликларга дуч келган, айримлар ҳибс этилган, хорижга чиқиб кетишга мажбур бўлган, ишга жойлашиш, ўз асарини нашр этиш, давлат теле ва радио каналларида кўрсатиш ёки эшиттириш тақиқланди.\nЎзи ва қариндошлари ноқонуний диний ташкилотга мойиллиги бор деб кўрилган инсонлар ҳам “қора рўйхат”га киритилди.\nБундай инсонлар маҳалла-кўйда яккалаб қўйилди, улар ён-атрофдаги душманона муносабатга дуч келдилар.\nПрезидент Шавкат Мирзиёев Андижон вилояти фаоллари билан учрашувда “нотўғри йўлга кириб қамалган” инсонлар ва уларнинг қариндошларига нисбатан давлат томонидан нотўғри муносабат кўрсатиб келинганини тан олди ва муносабатни ўзгартиришга чақирди.\nПрезидент Мирзиёев топшириғи билан Ўзбекистондаги минглаб диндорлар халқ тилида “қора рўйхат” деб аталган рўйхатдан чиқарилаётгани ҳақида хабарлар тарқалмоқда.\nАвгуст ойининг бошида таниқли ёзувчи Эврил Турон – Мамадали Маҳмуд ўзига “қора рўйхат”дан чиқарилганини айтишганини маълум қилди.\nДунёдаги қамоқда энг узоқ сақланган журналист Муҳаммад Бекжон шу йил февралида озодликка чиқарилди, у “қамоқдан чиққанидан буён келиб тилхат ёздириб кетишаётганини, лекин бир ярим ойдан буён келишмаётгани”ни айтди.


АЛЛОҲ ТАОЛОГА ТАВАККАЛ – .:: Xadicha.uz\nАЛЛОҲ ТАОЛОГА ТАВАККАЛ\n“Таваккал” сўзи луғатда “ишни ўзгага топшириш”, “бошқага суяниш” ва “умид қилиш” каби маъноларни англатади. Доктор Аҳмад Фарид “Баҳрур роиқ” китобида: “Дунё ва охират ишларидаги манфаатларни жалб қилиш ва зарарларни даф қилишда қалбнинг Аллоҳ таолога ҳаққоний суяниши, таваккал деб аталади”, деб ёзади. Демак, таваккал дейилганида, банданинг\nАллоҳ таолога тўлиқ суяниши тушунилади. Уламолар ҳақиқий таваккални ёш гўдакнинг онасига суянишига ўхшатишган. Яъни, ёш гўдак нима сўрови бўлса, онасидан сўрайди, бор умидини онасига боғлайди, барча ишларида фақат онасига суянади. Аллоҳга ана шундай суяниш ҳақиқий таваккал бўлади. Қуръони карим ва ҳадиси шарифда ҳақиқий таваккалнинг қандай улуғ самаралар бериши баён қилинган.\nЯъни: “Ким Аллоҳга таваккал қилса, бас, (Аллоҳнинг) Ўзи унга кифоя қилар…” (Талоқ, 3).\nҲадиси шарифда Аллоҳга таваккал қилувчилар инсонларнинг кучлилари экани айтилган. Ибн Аббосдан (розияллоҳу анҳу) ривоят қилинади:\n«Расулуллоҳ (соллаллоҳу алайҳи ва саллам) дедилар: “Ким инсонларнинг кучлироғи бўлишни яхши кўрса, Аллоҳга таваккал қилсин; ким ин- сонларнинг ҳурматлироғи бўлишни яхши кўрса, Аллоҳга тақво қилсин; ким инсонларнинг бой- бадавлатроғи бўлишни яхши кўрса, унинг учун ўзининг қўлидаги нарса эмас, Аллоҳ изнидаги нарса ишончлироқ бўлсин» (Абу Нуъайм “Ҳиляда”да ривоят қилган).\nМусулмон киши барча ишларида Аллоҳ таолога суянгани боис қалби тинч, нафси хотиржам, исломи гўзал бўлади. Аллоҳга таваккал қилиш жамият тараққиёти, барқарорлигида ҳам муҳим омил ҳисобланади. Яъни, Аллоҳга таваккал қилган инсон ўзгаларнинг молига кўз олайтирмайди, тама қилмайди, шариат ман қилган ишлардан тийилади. Чунки у ризқ борасида сабабларга эмас, балки сабаблар яратган Аллоҳ таолога суянади. Таваккал қалбга хос тушунча. Демак, тил билан сўзлаш, аъзолар билан ҳаракат қилишда таваккал қилишга ўрин йўқдир. Масалан, деҳқоннинг уруғни вақтида қадамасдан, экинга ишлов бермасдан, мўл ҳосил олиш учун Аллоҳга таваккал қилдим, дейиши таваккал эмас. Бу шариатни тушунмаслик ва кўрсатмаларини бажармасликдир. Уруғни ўз вақтида қадаш, экинни парвариш қилиш\n– мўл ҳосил олишга сабаб, холос. Бу ишларни амалга ошириб, сўнгра мўл ҳосил олиш умидида Аллоҳга таввакал қилиш ва Унга суяниш ҳақиқий\nтаваккал бўлади. Бандалар ризқ талабида ҳаракат қилишлари керак. Натижа эса Аллоҳдан бўлади. Жуда ката меҳнат-машаққатлар билан ҳеч қандай натижага эришмаслик ёки озгина ҳаракат билан улкан фойдалар олиш мумкин. Эътибор берилса, бундай ҳолатда ризқ берувчи ёлғиз Аллоҳ таоло эканига ва натижа тамоман Унинг қўлида эканига далил ва исбот бор.\nХулоса қилиб айтсак, натижа сабаблардан эмас, Аллоҳ таолодан эканига қалбан ишониш –ҳақиқий таваккал ҳисобланади.


Бош саҳифа АжойиботларАҚШнинг энг аҳмоқ кишилари (2006)\nҲар йили АҚШ омма фикрини тадқиқ этиш корпорацияси америкаликлар кимларни энг аҳмоқ деб ҳисоблашларини ўрганиб чиқади. Бу йилги рейтингда биринчи ўринни Майкл Жексон эгаллади. Унга жиддий рақиблар сифатида АҚШ вице-президенти Дик Чейни ва меҳмонхона бизнеси меросхўри Перис Хилтон «саҳна»га чиқдилар.\nАйни пайтда Баҳрайнда яшовчи поп мусиқаси қироли Майкл Жексон ўз юртида ёш болага нисбатан жинсий зўравонлик айби билан судлангандан кейин ушбу «юксак» номга тўрт йилдан бери сазовор бўлмоқда.\n1045 респондентдан 69 %и сўнгги 12 ойда Майкл Жексоннинг кўпгина аҳмоқона қилиқларига гувоҳ бўлганини айтишди. Жексонни охирги марта Дубай амирлиги бозорларида аёл киши кийимида кўришган.\nРейтингда иккинчи ўринни банд этган АҚШ вице-президенти Дик Чейнини дам олиш ва ов пайтида унинг ўз дўсти юзига «бехосдан» отиб юборгани учун омма кечиролмаяпти. Натижада, Чейни 59 % овоз билан аҳмоқлар рўйхатидан муносиб ўрин эгаллади. Машҳур жанжалкаш Перис Хилтон ҳам аҳмоқлиги билан Чейнидан қолишмади: иккалалари бир хил натижа билан иккинчи ўринни бўлишиб олишди.\nУчинчи ўринда Дик Чейнининг босси кичик Жорж Буш 57 % овоз билан мустаҳкам ўрнашган. 2001 йилда АҚШ президентининг аҳмоқлиги 48 % дея баҳоланган эди. Беш йил ичида эса президент анча «ўсган».\nТўртинчи ўринни машҳур Голливуд юлдузи Том Круз банд этди (54 %). Том бундай рўйхатда энди биринчи марта иштирок этяпти. Респондентлар унинг Опра Уинфри ток-шоусида ўз хотини Кети Холмсга севги изҳори сифатида диванга сакраганини катта аҳмоқлик дея баҳоладилар. Шу сабаб бўлиб ҳам Том бу йилги «томошабинлар энг безор бўлган юлдуз»га айланди.\nРеспубликачи-сиёсатчи Том Делей сайлов кампаниясидаги молиявий муносабатлардаги найранги туфайли 41 % билан аҳмоқлар сафидан жой олди.\nРок қўшиқчиси Кортни Лавнинг натижаси Нирвана гуруҳи лидери Курт Кобейнники билан бир хил. У ўзининг кўп вақтини кемада ўтказиб, санъатни унутиб қўйяпти. Яна Кортнининг наркотик истеъмол қилаётганлиги ҳам оммада унга нисбатан ҳурматнинг пасайишига олиб келган.\n2006 йил рейтингидаги бошқа аҳмоқлардан яна Мадонна (отдан йиқилиб тушгани учун) ва супермодел Кейт Мосс (кокаин ҳидлаётганида олинган видеотасвир учун) ҳам анча «яхши» натижаларга эришишди.\nЭнг қизиғи, сўровда иштирок этганларнинг ҳар иккитадан биттаси 12 ой мобайнида 1 марта бўлса ҳам аҳмоқона ҳаракат қилганларини қайд этишган. Ўтган йили эса ўзинининг аҳмоқона ишларини тан оладиган америкаликлар 64 % фоизни ташкил этган эди.\nОкеан ортидагилар миллатнинг энг аҳмоқ кишиларини аниқлаётган бир пайтда ўзбек эстрадасида шу юрт анъаналарини эслатадиган «Марио» ашуласи «Тарона» тақдимоти»да «йилнинг энг яхши қўшиғи»га айланди…\nАмериканинг 2006 йилги энг аҳмоқ кишилари\n← Аввалги Аввалги Дунёдаги энг узун метрополитенлар (2006)\nКейинги → Кейинги: Сайёрамизнинг энг романтик гўшалари (2006)


Ўрта ер денгизида 146 мигрантдан биргина ўсмир омон қолди\n20:48 / 29.03.2017\nЎрта ер денгизида 147 нафар мигрант бўлган резина қайиқ чўкиб кетди. Бунинг натижасида бир кишидан ташқари барча йўловчилар ғойиб бўлди. Ягона омон қолган инсон - 16 ёшли гамбиялик ўсмир бўлган. Бу ҳақида Халқаро миграция ташкилоти (IOM)нинг чоршанба куни берган маълумотига асосланиб, Daily Sabah нашри хабар берди.\nЎсмир сешанба куни Испания фрегати, Канар оролларида денгиздаги чиқинди бўлагига осилган ҳолда топилган. У қирғоқ мудофаасининг кемасига ўтказилган ва чоршанба куни эрталаб Сицилия оролидаги Лампедуза ҳудудига етказилган.\n"У топилганида жуда ҳам ҳолдан тойган эди. Ўсмир ҳозир дам олмоқда, шунинг учун бу ҳақида кейинроқ батафсил маълумот берилади", - деди IOM матбуот котиби Флавио Ди Жакомо.\n"Боланинг айтишича, 147 мигрант икки кун аввал Ливиянинг Сабратидан резина қайиқда йўлга чиққан. Қайиқда 5 нафар бола ва ҳомиладор аёллар ҳам бўлган", - деди Ди Жакомо.\nСўнгги икки кунда Италия қирғоқ мудофааси қутқарувчилари денгиздан 1100 дан зиёд мигрантни олиб чиқишган. Қирғоқ мудофааси охирги қайиқ ҳалокатига изоҳ бермаган.\nIOM баҳосига кўра, шу кунга қадар Шимолий Африкадан Италияга ўтишга ҳаракат қилган 600 нафарга яқин мигрант ҳалок бўлган. Ўтган йили ҳалок бўлганлар сони эса 4600 кишини ташкил қилган. Италияга келаётган мигрантлар сони ўтган йилнинг шу пайтдаги кўрсаткичига нисбатан 50 фоизга кўпдир.\n13:28 / 12.02.2020\n«Улар яқин йилларда четга чиқишда давом этади». Азиз Абдуҳакимов мигрантларга транспорт қулайлиги яратиш ҳақида гапирди\n11:17 / 07.02.2020\n20:20 / 30.01.2020\nЎзбекистонда мигрантларга уй ажратиш тартиби белгиланди


Албания парламенти президентга импичмент эълон қилди\nЖаҳон 09:58 / 10.06.2021 3450\nАлбания парламенти мамлакат президенти Илир Метага конституцияни бузгани учун импичмент эълон қилди ва уни ўз лавозимидан четлатди. Таъкидланишича, мамлакат тарихида илк бор парламент президентни лавозимидан четлатди.\nAssociated Press ахборот агентлигининг хабар беришича, импичмент эълон қилиш учун 93 депутат овози етарли ҳисобланган. Натижада президентни лавозимидан четлатишни парламентнинг 104 аъзоси қўллаб-қувватлаган.\nЭнди президентнинг ўз лавозимидан четлатилиши бўйича якуний қарорни мамлакат конституциявий суди 3 ой ичида чиқариши керак бўлади.\nИмпичмент бўйича овоз бериш парламент суриштируви Мета томонидан конституцияга риоя қилинмагани аниқлангандан кейин ўтказилган. Президент 2021 йил апрелдаги парламент сайловларида ҳукмрон Социалистик партияга нисбатан “нохолис муносабатда” бўлганликда айбланмоқда.\nАпрел охирида Социалистик партиядан депутатлар Метага нисбатан тергов ўтказишни талаб қилган. Уларнинг фикрича, президент мамлакатда бeқарорлик ҳамда зўравонлик келтириб чиқаришда ва мухолифат билан яқинлашишда айбдор ҳисобланади. Метанинг ўзи бу суриштирувни танқид қилган, импичментни эса қонунга зид деб атаган.\n52 ёшли Мета 2017 йилда Албания президенти этиб сайланганди. Унинг номзодини парламентнинг 140 депутатидан 87 нафари қўллаб-қувватлаган.\nАлбанияда президент асосан расмий маросимларда қатнашади, аммо суд ва ҳарбий соҳада баъзи ваколатларга эга.\n23:13 / 15.06.2021 1687\n23:12 / 15.06.2021 1497\n22:00 / 15.06.2021 7898


Давлат раҳбари Ақтўбеда\nЭлбоши иш сафари билан Ақтўбе вилоятига келди. Сафар давомида қатор инфратузилмавий ва ижтимоий-маданий иншоотлар қурилиши ҳамда саноат корхоналари фаолияти билан танишди.\nАқтўбе вилоятида Давлат раҳбари даставвал ферроқотишмалар заводи цехларини айланди. Бугунги кунда ушбу заводда Хитой Халқ Республикаси, Европа ва Америкага экспорт қилинаётган 440 минг тоннадан зиёд маҳсулот чиқарилмоқда.\nЗаводда 4 та қуйиш цехи, конвертор бўлими ва чиқитларни қайта ишлаш цехи мавжуд. Замонавийлаштириш дастурига кўра унда саноат чиқиндиларини камайтириш бўйича кўламли ишлар амалга оширилмоқда.\nДавлат раҳбари ташриф буюрган яна бир корхона – Ақтўбе рельс-балка заводи индустриявий-инновациявий ривожланиш давлат дастури доирасида барпо этилган. Унинг маҳсулоти яқин ва узоқ хорижга экспорт қилинмоқда. Йилига 430 минг тонна маҳсулот чиқарувчи корхона харидорлари қаторида Ўзбекистон, Озарбайжон ва Туркманистон ҳам бор.\nТашриф ниҳоясида Элбоши корхона жамоаси билан учрашди ва самарали меҳнат, касбий муваффақият, фаровон ҳаёт тилади.\nМамлакатимиз Президенти халқни дармондорили маҳсулотлар билан таъминлаётган иссиқхоналарга ҳам борди. Ultra-Clima инновациявий тизими ёрдамида олиб борилаётган иш самарадорлиги билан ажралиб туради. Нурсултан Назарбаев мазкур лойиҳа доирасида маҳсулот ҳажмини ошириш ва маҳаллий бозордан ташқари яқин хорижга экспортни ташкил этиш имкониятлари билан танишди.\n«КазАгроФинанс» ҲЖ томонидан молиялаштирилган «Greenhouse Kazakhstan» иссиқхона мажмуаси йилига 6 минг тонна маҳсулот чиқаради. Келажакда бу кўрсаткични янада ўстириш режаланган.\nЭлбоши раислигида Хавфсизлик кенгашининг йиғилиши ўтди. Унда жаҳонда юз бераётган воқеалар ортидан юзага кеган долзарб муаммолар ҳамда мамлакатимиздаги техник ва табиий офатлар туфайли юз бериши мумкин бўлган фавқулодда ҳолатларда ишлатиладиган куч ва воситаларнинг шайлиги масаласи муҳокама қилинди.\n– Биз бугун мамлакатнинг турли фавқулодда вазиятларга муносиб жавоб беришга қанчалик тайёрлигини муҳокама этдик, – деди Н. Назарбаев. – Шунингдек, Хавфсизлик кенгашининг ўрни ва мақомини мустаҳкамлаш масаласи кўрилди.\nКенгаш давомида Элбоши ЭКСПО – 2017 халқаро кўргазмаси давомида халқнинг хавфсизлигини таъминлашда улкан хизмат қилган ҳуқуқни ҳимоялаш ва махсус хизматлар фаолиятини ижобий баҳолади. Йиғилиш сўнггида қатор аниқ топшириқлар берилди.\nЭлбоши Америка Қўшма Штатларининг Лас-Вегас шаҳрида юз берган фожиа муносабати билан АҚШ Президенти Дональд Трампга ҳамдардлик телеграммасини йўллади.\n“Ушбу қайғули кунда мен Қозоғистон халқи ва шахсан ўз номимдан ҳалок бўлганларнинг яқинлари ва қавм-қариндошларига, Америка халқига таъзия билдираман, жабрланганларнинг тезроқ тузалиб кетишига тилакдошман”, дейилади телеграммада.\nПрезидентнинг Матбуот хизмати маълумотлари асосида тайёрланди, 2017-10-04, 19:36 161


Ўзбекистон мусулмонлари идораси жамоаси Ислом цивилизацияси маркази директори ўринбосари Шайх Абдулазиз Мансур ҳазратларининг фарзанди Абдулбосит Мансуров вафоти муносабати билан Шайх ҳазратларининг барча оила аъзоларига чуқур таъзия изҳор этади.\nАллоҳ таоло марҳумни Ўз мағфиратига олсин, имонларини саломат қилсин, солиҳ амалларини ўзларига ҳамроҳ айласин. Охиратларини обод этиб, жойларини Фирдавс жаннатларидан қилсин!\nҲақ таоло марҳумнинг аҳли оиласи, фарзанду аржумандлари ва яқинларига чиройли сабр бериб, бу мусибатларини яхшиликлар ила тўлдирсин. Биз Буюк Парвардигордан дуо қилиб сўраймизки, марҳумни ўзининг чексиз раҳматига олсин, жаннат боғларига дохил этсин.\nДругие материалы в этой категории: « Хушхабар: "Ургут" марказий жоме масжиди Адлия рўйхатидан ўтказилди\tҲамдардлик билдирамиз »


“Биз ватанпарварлармиз!” – Сурхон тонги\nБош саҳифа / Спорт / “Биз ватанпарварлармиз!”\nДекабр 1, 2019\tСпорт Изоҳ қолдириш 504 Кўрилди\nЎзбекистон мудофаасига кўмаклашувчи “Ватанпарвар” ташкилоти Сурхондарё вилоят Кенгаши ташаббуси билан ўтказилган маънавий-маърифий ва спорт тадбирларининг шиори шундай номланди.\nУнда дастлаб, Термиз шаҳридаги “Ёшлар маркази”да “Ватанпарвар” ташкилоти кадрлар малакасини ошириш ва қайта тайёрлаш маркази томонидан нашр этилган “Ёшларнинг ҳарбий-ватанпарварлик тарбияси” қўлланмаси тақдимоти бўлиб ўтди. Сўнгра, 8 нафар Ватан учун мардларча ҳалок бўлган ҳарбий хизматчиларнинг ота-оналарига ташаббускорларнинг ташаккурномалари ҳамда эсдалик совғалари топширилди.\nКуннинг иккинчи ярмида “Алпомиш” ўйингоҳида ёшлар ўртасида арқон тортиш, армрестлинг, 100 метрга югуриш, турникда тортилиш, ҳаво милтиғидан ўқ отиш бўйича мусобақалар бўлиб ўтди. Айниқса, Жанубий оператив бошқаруви гуруҳи, Давлат хавфсизлик хизмати Чегара қўшинларига тегишли ҳарбий техникалар, қурол-аслаҳалар ва “Ватанпарвар” ташкилоти фаолиятига бағишланган спортнинг техник ва амалий турлари бўйича кўргазмалар намойиши ёшларда катта қизиқиш уйғотди.\n— Илгари Қуролли Кучларимизнинг ҳарбий қисмлари, уларда фойдаланилаётган қурол-аслаҳа ва ҳарбий техникалар махфий ҳисобланиб, ошкор этиш, намойиш қилишга тақиқлар қўйилганди, — дейди Ўзбекистон Миллий гвардияси Сурхондарё вилоят бошқармаси бошлиғи ўринбосари, подполковник Фахриддин Усмонходжаев. — Энди бўлса, “Армия ва халқ якдил” деган ғоя илгари сурилиб, ҳарбий қисмларда очиқ эшик кунлари ва турли байрам тадбирларида ҳарбий техникалар намойишлари ва турли акциялар ўтказилаётир. Бу эса айниқса, ёшларимизни ватанпарвар этиб тарбиялашда муҳим рол ўйнамоқда. Чунки ҳали мактаб, коллежда ўқиётган ўқувчи-ёшлар ҳарбий либос кийган аскар акаларига боқиб, ҳарбий техникаларнинг имкониятларини кўриб, беихтиёр уларнинг ҳам юрагида Ватанга хизмат қилиш истаги, шарафли хизмат бурчига нисбатан муҳаббат, ҳавас уйғонади.\nТадбир ниҳоясида спорт мусобақаларида ғолиб бўлганлар ташкилотчилар томонидан диплом ва эсдалик совғалари билан тақдирланди.\nОлдинги Электрон рўйхат афзаллиги нимада?\nКейинги Тадбиркорлик: эртанги кун ўзимизга боғлиқ\nТермиз шаҳрида 5-6 октябрь кунлари кураш бўйича Ўзбекистон Республикаси Президенти соврини учун ал Ҳаким ат …\nПедагоглар маҳорати оширилмоқда


Коронавирусдан вафот этганлар сони расман 489 кишига етди\n6 октябрь куни мамлакатда 365 ҳолатда касаллик қайд этилди.\nСоғлиқни сақлаш вазирлигининг 7 октябрда билдиришича, сўнгги бир сутка ичида Ўзбекистонда 4 киши коронавирусдан вафот этди. Бу билан касалликдан қазо қилганлар сони расман 489 кишига етди.\n6 октябрь куни мамлакатда 365 ҳолатда касаллик қайд этилди ва 414 нафар бемор тузалди.\nҲозирда касаллик қайд этилган жами 59 443 нафар бемордан 56 165 нафари соғайиб, даволаниш кўрсаткичи 94 фоизни ташкил этмоқда.\nАйни пайтда тиббиёт муассасаларида даволанаётган 2 789 нафар бемордан 325 нафари оғир, 165 нафари эса ўта оғир аҳволда.


ФИФА келишилган учрашувларга қарши кураш дастурини кучайтирди\n16:30 / 03.02.2017\nФИФА Sportradar спорт агентлиги билан ҳамкорлик қилади. Бу агентлик учрашувлар спорт тамойиллари асосида ўтказилишини назорат қиладиган дунёдаги етакчи компаниялардан бири ҳисобланади. Sportradar фаолияти спортнинг 13 турига тааллуқли бўлиб, унинг ходимлари букмекерлик идораларини кузатиб боради.\nФИФА расмий сайтида келтирилишича, томонлар тегишли келишувни имзолашган. ФИФА президенти Жанни Инфантинонинг сўзларига кўра, шу орқали ташкилот футболдаги қинғирликлар ва келишилган учрашувларни аниқлаши мумкин бўлади.\n«ФИФА Sportradar билан ҳамкорлик қилади. Бундан мақсад ўз дастуримизни мустаҳкамлаш ва кучайтиришдир. Бу ФИФА учун биринчи даражали масала. Келишилган учрашувлар футболни севувчи барчанинг муаммосидир», деган Инфантино.


Эрон олий руҳонийси ядровий дастур юзасидан талабларни қабул қилмади\nОятуллоҳ Али Ҳаманейи.\nЭрон олий раҳнамоси Оятуллоҳ Али Ҳаманейи ядро соҳасидаги халқаро инспекторларнинг ҳарбий иншоотларни бориб кўриши ва маҳаллий тадқиқотчилар билан суҳбатлар ўтказишига изн бермади.\n20 май куни Эрон расмий матбуоти Ҳаманейининг ўз давлати ядровий дастур борасида давом этаëтган музокараларда қўйилаëтган бу каби “асоссиз талабларни қабул қилмаслиги ҳақидаги баëнотини эълон қилди.\n“Биз ҳарбий иншоотларимизнинг хорижийлар томонидан тафтиш қилинишига изн бермаймиз. Мен хорижийларнинг мамлакатимизга келиб¸ ядро соҳасидаги олимларимизни сўроқ-жавоб қилишига ҳам рухсат бермайман”¸ дейилади Оятуллоҳ баëнотида жумладан.\nЭрон ядровий дастури борасида АҚШ¸ Россия¸ Хитой¸ Британия¸ Франция ва Германия иштирокида бораëтган музокаралар 30 июнга қадар якунланиши лозим.\nМузокаралардан мақсад Эрон ядровий дастурининг ҳарбий мақсадларда ишлатилмаслигини кафолатлашдир. Теҳрон йиллардан бери ўз ядровий дастури атом бомбаси яратишга қаратилмаганини таъкидлаб келади.


САОДАТ СОҲИЛИ САРИ ЙЎЛ – Сирдарё вилояти касаба уюшмалари ташкилотлари бирлашмаси Кенгаши\n24.11.2016 30.11.2016 sirdaryo\nДилфуза кўп фарзандли, катта оилада ўсди. Оиланинг ўзига хос томони бу уйда бувижонларининг мавқеи жуда баланд эди.\nБувижон – Марям Маматқулова Иккинчи жаҳон уруши қатнашчиси Бойқул Маматқуловнинг беваси бўлиб, уч фарзанд билан 20 ёшида ёрини урушга жўнатиб, умрининг охиригача уни пинҳон кутган, умрини фарзандлар, набиралар ва ҳатто чеваралар тарбиясига бағишлаган садоқатга тимсол бўла олган ўктам, меҳнаткаш аёл эди. Нафақат оиласидагилар, балки бутун қишлоқдошлари у кишини қаттиқ ҳурмат қилишар, насиҳатларига , маслаҳатларига қулоқ тутишар эди.\nБувижоннинг ҳаётдаги шиори: меҳнат, сабр ва тоқат ила яшаш, янгиликка интилиш эди. Дилфуза ақлини танибдики, чевар сифатида элга танилган бувижони уларга энг сўнгги урфдаги кийимларни тикиб берарди, дарсларини назорат қиларди, яхши ўқишга, олий маълумотли бўлишга ундарди. Тўққиз нафар набиранинг тарбияси тўлиқ бувижоннинг зиммасида эди. Болаларнинг ота-онаси ҳам бувижондан чўчиб туришар, оилада онахоннинг гапи-гап , сўзи- сўз эди.\nМактабни олий баҳоларга тугатган Дилфуза 1984 йили Тошкент фармацефтика институтининг фармацевт –провизаторлик факультетига ўқишга кирди. 1989 йили олийгоҳни муаффақиятли тугаллаб, туғилган маскани Сирдарё шаҳрига қайтиб, шаҳардаги 4-сонли Марказий дорихонада Провизор-технолог бўлиб иш бошлади.\n-Устозларим- Елена Стафорова ва Марина Чечулиналардан касбга доир жуда кўп ўгитлар олдим, унинг нозик сир синоатларини ўргандим, -дейди Дилфуза Қаҳҳарова.- Худди шифокор сингари доришуноснинг ҳам янглишишга ҳаққи йўқ, -дейишарди устозларим. Ҳар бир дорининг давоси, акс таъсири хакида келган харидорга тўлиқ маълумот беришинг керак. Беэътиборлик, шошма-шошарлик инсон ҳаёти учун қимматга тушиши мумкин. Янги ишлаб чикарилаётган дориларнинг хусусиятларини тинмай ўрганиб боришинг керак.\nУларнинг иш тажрибаларини пухта ўрганган шогирд кам бўлмади. Қатор йиллар мустақил хусусий дорихоналарни бошқариб, аҳоли орасида билимдонлиги , ширинсуханлиги билан обрў топди.\nФармацевтика соҳаси ҳам юртимизда мустақиллик даврида ривожлана бошлади. Унгача республикамизда биттагина дори ишлаб чиқарувчи корхона мавжуд бўлган. 2006 йили Сирдарё шаҳрида масъулияти чекланган «Река-Мед- Фарм» (Ўзбекистон- Россия –Буюк Британия ) қўшма корхонаси иш бошлади. Албатта унга Дилфуза сингари тажрибали мутахассислар жалб қилинди. Эндиликда бу ерда 27 хил номдаги дори-дармон ишлаб чиқаришдан сотишгача бўлган жараёнда 200 нафарга яқин ишчи ва ходимлар хизмат қилишмоқда.\n– Ишлаб чикарилаётган дориларимизга талаб кенгайиб бормокда,-дейди етакчи мутахассис, сифат назорати бўлими бошлиғи Дилфуза Қаҳҳарова.- Дориларимиз республикамиздан ташқари қўшни Қозоғистон республикасига ҳам етказиб берилмоқда. Таннархи бирмунча арзон ва сифатли дори -дармонга бошқа давлатларда ҳам қизиқиш кучайиб бораяпти. Ниятимиз ушбу дори-дармон маҳсулотларига халқимиз эҳтиёжини тўлиқ қондириш, харидор мамлакатларга экспорт даражасини ошириш.\nҲа, корхона ишлаб чиқариш тармоқлари кенгайиб, иш кўрсаткичи йил сайин ошиб бормоқда, яқинда бу ерда полиэтилен идишларни тайёрлаш цехи ишга туширилади.\nБувижонидан меҳнат ва сабр-тоқат билан, интилиб яшашни, ўзига шиор қилиб олган Дилфуза меҳнатидан бахт топди, жамоада эътибор қозонди. Бунинг натижаси ўлароқ унинг меҳнатлари муносиб баҳоланиб, Мустақиллигимизнинг 25 йиллиги арафасида Президентимиз Фармони билан «Шуҳрат» медали билан мукофотланди.\nУни юксак мукофот билан ёру-дустлари, қариндош- уруғлар, маҳалладошлар қутлади.\nАйниқса, ўғли, ҳозирда Тошкент Ирригация институтида 2 курс талабаси бўлган Бобиржоннинг телефон орқали юборган тезкор табриги уни ҳаяжонга солди.\n«Онажон, мен сиз билан фахрланаман. Меҳнатларингизнинг роҳатини кўринг, Сизга албатта муносиб фарзанд бўламан.»\nДилфузанинг осмон қадар чексиз ва беғубор орзулари бор. Улардан бири набираларининг кўп бўлишини ният қилади.\nШунда у болажонларга жамиятда эъзоз топган меҳнати, матонатли ҳаёти ҳакқида ҳикоя қилиб берса арзийди…\n← ЗУЛФИЯХОНИМ ҚИЗЛАРИ БЕЛЛАШДИЛАР\nЎЗБЕКИСТОН РЕСПУБЛИКАСИ САЙЛОВ ҚОНУНЧИЛИГИГА РИОЯ ЭТИЛИШИНИНГ ҲУҚУҚИЙ АСОСЛАРИ →


Самарқандда саккиз полосали йўллар пайдо бўлади - Carzone.Uz\nСамарқанд шаҳрида саккиз полосали йўллар пайдо бўлади, деб хабар қилмоқда "СТВ" нашри. Айни вақтда Самарқанд шаҳрида шаҳарнинг транспорт ва ижтимоий инфратузилмасини яхшилаш лойиҳалари устида иш олиб борилмоқда. Айниқса, марказий кўчаларни модернизациялаш ишлари жадаллик билан бормоқда.\nАвтомобиллар оқими кўпайганлиги ва йўлларда тирбандликлар сони ошиб бораётгани муносабати билан айни вақтда Гулобод, Бўстон Сарой, Ибн Сино, Воҳид Абдулла кўчаларини кенгайтириш устида иш олиб борилмоқда.\nЙўллар четларида экилган эски дарахтлар илдизи билан суғуриб ташланган, улар ўрнини тез ўсадиган кўркам кўчатлар эгаллаши режалаштирилган.\nХалқаро аэропорт томонига келадиган бўлсак, деб ёзади нашр, режага кўра, у ерда саккиз полосали йўл тушиши белгиланган. Аэропорт йўли икки ёндан 16 метрга кенгайтирилади, натижада йўл кенглиги 32 метрни ташкил қилади.\nЛойиҳа муаллифлари сўзларига кўра, автомобил йўлларининг икки ён қисмларида бетон лотоклар ўрнатилади. Шунингдек, пиёдалар учун йўлакчалар ҳам барпо этилади.\nҚурилиш ишлари жараёнида кўплаб арча дарахтлари нобуд бўлмоқда. Етакчи ботаниклар ўтказган тадқиқотларга кўра, Самарқанд шаҳрида мавжуд 6 мингга яқин арча ва чинор дарахтларидан икки мингдан ортиғи зарарланган бўлиб, талабга жавоб бермас экан.


Халқ таълими тизимида одамлар қайси ҳолларда энг кўп коррупцияга дуч келиши маълум қилинди\nХалқ таълими вазири ўринбосари Усмон Шарифхўжаев тизимда коррупцион ҳолатлар айнан қайси ҳолатларда энг кўп кузатилаётгани ва буни бартараф этиш учун кўрилаётган чоралар ҳақида маълумот берди. Бу ҳақда Kun.uz мухбири хабар бермоқда.\n«Энг биринчи ҳолат – бу мактаб шаҳодатномасини олиш жараёни. Шу пайтгача битирувчига мактаб шаҳодатномаси қоғоз шаклда бериларди. Ҳужжат берилиши мактаб архивидагина қайд этиларди, ҳеч қандай электрон базаси бўлмаган. Ҳужжат ҳақиқийлигини билиш учун инсон омили қатнашишга мажбур бўлган.\nБу йил шаҳодатномалар электрон шаклда берилганидан кейин муаммолар қисман бартараф этилди. Электрон тизим шакллантирилганидан кейин ҳужжатни сохталаштириш ҳолатларига ўрин қолдирилмайди ва коррупцияга бу ерда чек қўйилади.\nКейинги ҳолат болани мактабга қабул қилиш жараёни бўлиб, ота-оналар ва мактаб маъмурияти билан коррупцион ҳолатлар кузатиляпти. Ота-оналар мактабда бирон бир жиҳатдан қониқмаса, имкон қадар ўзига ёққан йўл (пора бериш)ни танлаб олишга уринишади.\nБу йил Тошкент шаҳрида тажриба-синов юзасидан 1-синфга қабул учун qabul.maktab.uz платформаси орқали онлайн навбат тизими шакллантирилди.\nШунингдек, болани 1-синфга қабул қилиш ёши бўйича тушунмовчиликлар кўп бўлади. Бу тизимнинг аниқ қонуний тартиби мавжуд эмас эди. Шу сабабли ота-оналар болаларини эртароқ – 6 ёшдан мактабга беришга ва коррупцион ҳолатларга йўл қўйиши мумкин.\nБунга чек қўйиш учун шу йили янги қабул қилинган «Таълим тўғрисида»ги қонунда бола 7 ёшга тўладиган йилда 1-синфга қабул қилиниши мумкинлиги аниқ белгилаб қўйилди.\nНавбатдаги оғриқли ҳолат – педагог-кадрларнинг тоифа олишидир. Жойларда тоифадан ўтиш учун рўйхатдан ўтиш, ҳужжатларни тақдим қилиш инсон фактори – мактаб директори, ўринбосари, туман халқ таълими бўлими мудирига боғлиқ бўлиб қолмоқда. Бунда қоғозбозлик кучли бўлгани учун бевосита коррупцияга йўл очиляпти.\nТоифа олганлик тўғрисидаги сертификат олиш ҳам жуда мураккаблаштириб юборилган. Ким сертификат олиши инсон омили билан боғланган. Тоифа олишни шаффофлаштириш учун ўқитувчи тўғридан тўғри таълим инспекциясига ариза топшириш тизимини йўлга қўйиш режамизда бор. Тоифа олиш учун онлайн ариза топшириш тизими кейинги йилдан иш бошлайди.\nМактаб директорини лавозимига тайинлаш. Директорлар шу пайтгача туман халқ таълими бўлимлари мудирлари томонидан тайинланиб келинган. Уларни танлашда очиқ танлов ўтказилмаган. Натижада номзодларни тайинлашда таниш-билишчиликка йўл қўйилган.\nБундай ҳолатлар ҳозир ҳам бор. Тошкент шаҳри ва вилоятда тажриба-синов тариқасида мактаб директорларини лавозимга тайинлаш учун танлов ташкил қилинди.\nКузатув кенгашлари ушбу жараённи назорат қилди. Лекин бу ҳам эътирозларга сабаб бўлди. Шу сабабли кейинги ўқув йилидан бошлаб мактаб директорларини лавозимига тайинлаш туман халқ депутатлари билан келишган ҳолда амалга оширилиши йўлга қўйилади», – деди Шарифхўжаев 3 декабрь куни тизимдаги коррупция мавзусида ташкил этилган матбуот анжуманида.\n18:57 / 26.01.2021\nВазир мактаблар ҳудуди ва мулкининг ҳокимлар томонидан тадбиркорларга бериб юборилаётгани бўйича Сенатдан ёрдам сўради


Енгилмас боксчимиз Шоҳжаҳон Эргашев юртимизга қайтиб келди\n21 февраль, 2019, 13:05 664\nҚаҳрамонимиз тантанали кутиб олинди.\nБугун боксчимиз юртимизга қайтиб келди. Уни Ислом Каримов номидаги Тошкент халқаро аэропортида Миллий олимпия қўмитаси мутасаддилари, Ўзбекистон профессионал бокс федерацияси вакиллари, мухлислар ва оммавий ахборот воситалари ходимлари тантанали равишда кутиб олишди. Бу ҳақда Миллий олимпия қўмитаси расмий сайти хабар бермоқда.\nшу бола маладес чикдида


Шифокор: Коронавирус совуқда ўзини қандай тутади? - Parstoday\nШифокор: Коронавирус совуқда ўзини қандай тутади?\nноябр 24, 2020 14:44 Asia/Tashkent\nҲаво ҳарорати паст бўлса, вирус уйқуга кетади, лекин ўлмайди. Иссиқ организмга тушиши билан ҳаёт фаолиятини давом эттиради.\nҚиш яқин, қор, ҳаво ҳарорати минус даражага тушмоқда. Бундай ҳавода коронавирус тарқалиши кучаядими? - деган саволга Коронавирусга қарши курашиш штаби аъзоси Севара Убайдуллаева жавоб берди.\n- Ҳавога ажралган вирус ёзги кунда 3 соат туриши тасдиқланган бўлса, бугунги совуқ кунларда у кўпроқ, яъни 5-6 соатгача сақланади.\nКоронавирус ҳаво ҳароратининг ўта юқори бўлишида, яъни 70 даражадан юқори ҳароратда сувда қайнатилса, 5-15 дақиқада нобуд бўлиши кузатилган.\nКоронавирус ҳаво томчи, фекал-орал ва контакт йўллари билан юқади. Демак, иссиқроқ кунларга нисбатан совуқ кунларда бундай муҳитда вирус сақланиши узоқроқ бўлади. Бу эса инсон организмига тушиши имкониятини кучайтиради.\nБундан келиб чиқадики, агарда Сиз одам гавжум жойларга борсангиз ва у ерда ниқоб, қўлқоп каби ҳимоя воситаларидан фойдаланмасангиз, масофа сақланмаса ҳамда қўлларгатез-тез ишлов берилмаса, коронавирус организмга тушиши аниқ ва айниқса одамлар кўп жойларда касалланиш жуда ҳам юқори бўлади.\nМасофани сақланг, доимий равишда қўлларни совунлаб ювинг ёки антисептиклар билан ишлов беринг. Уйга қайтганда эса, ташқарида кийилган устки кийимларни дахлизда қолдиринг, уйда биринчи қўлларни узоқ муддат совунлаб ювинг, юзни, кўзларни, томоқларни ва бурунларни иссиқроқ сувда камида 3 марта чайиб ташланг.\nШу тариқа уйингизга вирусни олиб киришдан сақланасиз,- дейди шифокор.\nқор ва совуқлик\nҲид билишнинг йўқолишини намоён этадиган 9 касаллик\nVideo | Трамп ҳайкали Париж музейидан олиб ташланди (видео)


Янгиликлар – 2 sahifasi – Ўзбекистон Республикаси Ички ишлар вазирлиги ҳузуридаги Тергов департаменти\nДавлатимиз раҳбари Шавкат Мирзиёев Олтиариқ тумани Қапчиғой маҳалласидаги «Smart kids» мактабгача таълим муассасасини бориб кўрди. Давлат-хусусий шерикчилик асосида ишга туширилган ушбу боғча 210 болага мўлжалланган. Кичкинтойларни ҳар томонлама ривожлантирадиган ўйинчоқ ва инвентарлар билан жиҳозланган. Бугунги кунда Фарғона вилоятида 38 та шундай замонавий мактабгача таълим муассасаси ишга тушган. Шу ерда мактабгача таълим тизимида татбиқ этилаётган Интеграциялашган … БатафсилШавкат Мирзиёев: фарзандларимиз энг яхши шароитларга муносиб\nПрезидент Шавкат Мирзиёев Андижон шаҳрининг Султон Жўра маҳалласида қурилган уй-жойларни бориб кўрди. Давлатимиз раҳбарининг ўтган йилги ташрифи чоғида белгиланган вазифалар асосида ушбу маҳаллада бешта, Мустақиллик маҳалласида иккита 7 қаватли уй қурилиб, фойдаланишга топширилди. Жорий йилда 14 та шундай турар жой барпо этилаётган эди. Президентимиз Андижонда бу масала долзарб эканини инобатга олиб, шу йилнинг ўзида қўшимча … БатафсилАндижонда 50 та кўп қаватли уй қурилади


Gulzira Şaripova - Kafiye.Net\nGulzira Şaripova Kategoriler\nTarih 16 Kas 2021 - Yazar huseyindurmus Kategori: Gulzira Şaripova\nDurna / ТУРНА\nBu ilin may ayında qəribə bir yuxu gördüm və bu yuxu şerə çevrildi.Dəyərli dostum Gulzira Sharipova xanım bu şeri özbəkcəyə çevirdi.Özümün də çox sevdiyim bu şeri təkrar paylaşıram.Bir daha təşəkkürlər və sayğılar hörmətli Gulzira xanım! Durna Bir yaz gecəsi yuxuma Bir durna qonaq gəlmişdi… Sən niyə ayrıldın qatardan belə, Hardan uçub gəldin yuxuma mənim. Sən […]\nБузма бу кечанинг сенсизлигини,\nФбда улашилган шеърлар ичидан Озарбойжонлик таниқли шоир,хурматимдаги инсон Элчин Мирзабейли муаллим шеърини ёқтириб қолдим ва қайта-қайта ўқидим.Ниҳоятда гўзал шеър!Она тилимга ўгиришга ҳаракат қилдим.Азиз дўстларим,Сиз ҳам ўқиб кўринг! Бузма бу кечанинг сенсизлигини, Бу жой сўнги манзил, суянган жойим. Ичимга солганман сассизлигимни- Бу сукут охирги сиғинган жойим. Бу сукут сўнги бор очилган эшик… Балки сўнги сўзим дудоқларимда… […]\nСендан хабарсиздир / Böyük şair Fikrət Sadığa…\nАссалому-алайкум, азизларим. Бугун янги имзо, озарбайжонлик қардошим, шоир Mahir Nebiyevнинг мархум шоир Fikret Sadiqқа бағишлаб ёзган шеьрининг таржимаси. Буюк шоирнинг охиратлари обод,руҳлари шод бўлсин.. Бугун буюк,мағрур шоиримиз Фикрет Садиқни абадиятга қовушган куни.Ҳаётлигида (у ҳамиша юракларда мангу яшайди) ёзган бу шеъримни шоирга ўқиб беришга ботина олмаганман.Чунки, бундай таърифларни хушламас эди.Энди шеърни улашаман ва аминманки,руҳи ўзига хос […]\nTarih 9 Kas 2021 - Yazar huseyindurmus Kategori: Gulzira Şaripova\nТОҒЛАР / DAĞLAR\nҚорабоғ урушида қозонилган Зафар барча турк тилли давлатларга муборак бўлсин! Шаҳид ўғлонларни Аллоҳ раҳматига олсин, охиратлари обод, руҳлари шод бўлсин. Азер Исаев оиламизнинг сўнги аъзоси эди. Шу куни, 1992 йил 6 октябр куни Қорабоғ учун бўлган оғир жангларда, Агдара тумани Чилдиран қишлоғида ўқдан жароҳат олганди. Совет армияси сафида танк полкида хизмат қилган. Шоир табиат, спортчи […]\nОЛИЙ БОШ ҚЎМОНДОННИНГ ГУБАДЛИГА САФАРИ / ALİ BAŞ KOMANDANIN QUBADLI SƏFƏRİ\nБуюк Ғалаба шукуҳи давом этмоқда Озарбойжонлик чуқур хурматга сазовор инсон, Сумгаит Давлат Университетининг профессори, гўзал шеърлар муаллифи Рафиг Юсуфогли муаллим шеъридан таржима ОЛИЙ БОШ ҚЎМОНДОННИНГ ГУБАДЛИГА САФАРИ Битдими, бу қора, қўрқинчли эртак? Юрак дард чекади ўтган чоғ учун. Тупроғин ўлимдан қутқарган ўғил, Кетар хаста юртга йўлиқмоқ учун… Ёниб шуълаланар кўксида машъал, Жон тортар овулларин қуриб […]\nTarih 2 Kas 2021 - Yazar huseyindurmus Kategori: Gulzira Şaripova\nСайхуннинг сохилида / Seyhunun sahilndə\nСайхуннинг сохилида Сайхуннинг сохилидаМен мажнунтол оғочи. Саҳар-оқшом таранарСувларда қўнғир сочим. Ҳар саҳар қуёш ўпарЯшил япроқларимни. Силкитади шамолларНозик бутоқларимни. Боқиб кўзгуланаманҲар кун мовий сувларга. Иссиқ уя бўламанБаҳорда қумриларга. Ўтар бошим устиданЁзда турна қатори.Эгилиброқ ўпаманСирлича тўлқинларни Сўзлагайман дардимниТунда хилватда ойга.Яшил кокилларим-лаИсмингни ёздим сойга… Ичимда ишқ оташиҚай вақтки, нам кипригим Соҳилдаман мен ҳамон,Келсайди деб кутганим.. Гулзира Шариповаwww.kafiye.net Seyhunun […]\nTarih 25 Eki 2021 - Yazar huseyindurmus Kategori: Gulzira Şaripova\nМИНГ БИР ОЯТ (қасида)\nАссалому-алайкум азиз дўстлар! Таржимамда янги имзо. Озарбайжонлик дўст, гўзал инсон, шоир Ариф Қараманли ижодидан таржима қилиб кўрдим. Сизларга манзур бўлса ғоят баҳтиёрман. МИНГ БИР ОЯТ (қасида) (аруз вазнида) Умр–кун хуш ҳикоятдир, сўнги ғамли ниҳоятдир. Кўп инсонлар келиб кетмиш, ҳаёт сўнгсиз ривоятдир. Ўлганда руҳ чиқар жондан, бу жон руҳдан иборатдир. Кетар бўлсак бу дунёдан, умр-кун бир […]\nTarih 14 Eki 2021 - Yazar huseyindurmus Kategori: Gulzira Şaripova\nҲАҚ ҲАҚИДА ШЕЪР / HAQQ HAQQINDA ŞEİR\nОзарбойжонлик таниқли шоир Сулейман Абдулла муаллим шъридан таржима ҲАҚ ҲАҚИДА ШЕЪР Ҳамма нарса боғлиқ экан чамбарчас, Тоғнинг дара, даранинг тоғ ҳаққи бор. Бўстонга тош, боққа таёқ,-қайдадир, Боғнинг оғоч, бўстоннинг тоғ ҳаққи бор. Ошиқ отсак ё тутмайди, ё тутар, Терс ўйин бу, ким ютқазар, ким ютар… Ғамза отар, қораси оқ булутга, Кун ёришмоқ, ой тутилмоқ ҳаққи […]\nЁдимдан чиқар энди,\nОзарбойжоннинг таниқли шоири, гўзал шеърлар муаллифи, дўстим Сакиф Караторпак муаллим шеъридан таржима. Ёдимдан чиқар энди, Не бўлса сендан бошқа. Йўлларим ҳам боғланди, Келолмасман ёнингга. Сассиз ғунча очади, Исминг дудоқларимда. Кўз ёшим бир мисрадир, Қотиб ёноқларимда. Уст-бошимда, сочимда, Соғинчларингнинг иси, Ҳар кеча тушимдадир, Айрилиқнинг қутқуси. Сенсиз қанча йўқолди Умр, куннинг низоми. Симиллайди ичимда, Сени кўрмоқ гумони… […]\nК У З Гулгун фасл навбати ўтиб, Кириб келди донишманд кузак. Сукунатга чўмдириб дилни, Ўй суради хорғин табиат. Сариқ кўйлак кийди дарахтлар, Сокин нафас олар бўз тупроқ. Шабодада дийдираб, титраб, Аранг шохда турибди япроқ. Кечагина яшил либосда, Қувнатарди боққан кўзларни. Бугун эса ранги зафарон Ва шикаста унинг диллари. Орзусида ҳаёт илинжи, Истамайди бўлмоқ ерпарчин. Аммо […]


furqattuman.uz - НАРХ-НАВОЛАР БАРҚАРОР\n2020-03-30 15:43:40 176\nИжтимоий тармоқларда Фарғона вилояти Фурқат туманида гўшт махсулотлари қимматлашгани тўғрисидаги хабарга нисбатан Фурқат тумани ҳокимлиги қуйидагиларни маълум қилади.\nЖаҳонда тарқалаётган янги турдаги касалликнинг Ўзбекистонга кириб келиши муносабати билан мамлакатимизда бевосита Муҳтарам Юртбошимиз ва ҳукуматимиз томонидан Жаҳон Соғлиқни сақлаш ташкилоти билан ҳамкорликда коронавирусга қарши кураш чоралари кўрилган.\nТуманимизда аҳоли саломатлигини муҳофаза қилиш, бозорлар ва савдо шахобчаларида нархларнинг сунъий оширилишининг олдини олиш юзасидан туман ҳокимлиги, тегишли органлар томонидан қатъий чора-тадбирлар белгиланган. Озиқ-овқат махсулотлари савдосида навбат кутиш, нархнинг сунъий кўтарилиши ҳолатлари асло мавжуд эмас. Бозорларимизда маҳсулотлар мўл-кўл. Ҳаёт учун зарурий озиқ-овқат маҳсулотларининг етарли захираси яратилган. Шундай экан, ҳеч қандай ваҳима ва ҳавотирга ўрин йўқ.\nОзиқ-овқат ва дори-дармон воситалари нархи ошишининг олдини олиш бўйича тегишли ташкилотларнинг масъул шахслари иштирокида ишчи гуруҳ тузилган бўлиб, нарх-наво барқарорлигини сақлаш, сунъий оширилишининг олдини олиш бўйича етарли ишлар олиб борилмоқда.\nШу кунларда гушт махсулотлари дўконларда 50-55 минг сўмдан сотилмоқда. Бундан ташқари ташкил этилган савдо ярмаркаларида саҳоватли фермер хўжаликлари томонидан ҳар килограмм гўшт ундан арзон нархларда ҳам сотилмоқда.\nБошқа давлатда туриб, кимларнингдир миш-мишига ишониб, нотўғри маълумот тарқатаётган айрим шахслар бугунги синовли дамларда аҳолини ваҳимага соладиган нотўғри ахборотларни тарқатишдан тийилиб турсалар, мақсадга мувофиқ бўларди.


Озарбайжон Тоғли Қорабоғда 550 нафар арман аскари ҳалок бўлганини хабар берди — Sof.uz\nЖАҲОН 43,355,166 31,907,861 1,159,202\n28.09 10:33 1422 Жаҳон\nТоғли Қорабоғдаги тўқнашувлар пайтида 550 дан ортиқ арманистонлик ҳарбий хизматчилар ҳалок бўлди. Бу ҳақда Озарбайжон Мудофаа вазирлиги "Интерфакс-Озарбайжон" нашрига маълум қилди.\nАввалроқ, Ереван ўз тарафидан 16 киши ҳалок бўлганлиги ва 200 дан ортиқ киши яралангани ҳақида эълон қилганди.\n«Олинган маълумотларга кўра, Арманистон қуролли кучлари якшанба кунги жангларда жиддий йўққотишларга дуч келишди. Хусусан, Озарбайжон армияси 22 та танк ва бошқа оғир зирҳли техника, 15 та "ОСА" ҳаво ҳужумига қарши мудофаа ракета тизими, 18 та дрон, 8 та артиллерия мосламаси ва 3 та ўқ-дорилар омборини йўқ қилди. Бундан ташқари, 550 дан ортиқ ҳарбий хизматчилар ҳалок бўлди», - дейилади Мудофаа вазирлиги матбуот хизмати хабарида.\nБокудаги Озарбайжон ҳарбийлари ва техникалари орасида йўқотишлар аниқ айтилмаган. Аввалроқ Арманистон мудофаа вазирлиги 200 га яқин озарбайжонлик аскарларнинг ўлими, шунингдек, 30 та зирҳли техника ва 20 та дроннинг йўқ қилиниши ҳақида хабар берган эди.\nТоғли Қорабоғдаги алоқа чизиғида Арманистон ва Озарбайжон ҳарбийларининг тўқнашуви 27 сентябр куни эрталаб содир бўлди. Томонлар можаронинг авж олишида бир-бирларини айблашди. Икки томоннинг самолётлари, артиллерияси ва танклари иштирокидаги тўқнашув тинч аҳолининг қурбон бўлишига олиб келди ва минтақадаги 1994 йилдан бери энг йирик тўқнашув бўлди. Ҳар икки мамлакатда ҳам ҳарбий сафарбарлик эълон қилинди.\n24.10 06:35 1465\n24.10 17:54 740\n23.10 12:45 535\n24.10 05:34 527\n11:50 14 Жаҳон\nБугун, 11:37 18 Жаҳон\n24.10 05:58 310 Жаҳон